Fan De Himrik oant De Ryp\nDe rispinge fan it iepenloftspulseizoen 1998\nKrekt like gek as tûzenen oaren\nWat besielet de minsken? Rein, kjeld, hurde, ûngelokkich smelle bankjes hâlde har net tsjin en sa reizgje elts jier tûzenen en tûzenen minsken yn Fryslân nei in plak yn 'e iepen loft om nei in troch amateurs opfierd stik te sjen, dat meastentiids ek noch in healoere of in oere te lang duorret. Somtiden moat men in heale dei oan 'e tillefoan hingje om in kaartsje te bemachtigjen. Hast altyd binne de foarstellings oant it lêste plak ta útferkoft. In skouboarchdirekteur soe der jaloersk fan wurde.\nWa binne sa gek? Soe ik, as ik gjin resinsint wie, fan De Himrik ôf oant op it Murnzer Klif ta reizgje wolle om dat hiele gedoch fan tichteby te besjen? Ja, ik bin gewoan krekt like gek as al dy tûzenen oaren. Allinne bin ik yn 'e lokkige omstannichheid dat ik nea yn 'e rige hoech te stean om in kaart te besetten. Dêr stiet foar oer dat ik noch sit te stinnen op in krityk as al dy oaren al lang it waarme bêd opsocht hawwe.\nSomtiden is it besprek in ‘makje’, oare kearen is soks in heikerwei, benammen as in foarstelling de minne kant it neist wie. Amateurs, dy't moannen rol-leare, repetearje en switte moatte, dat krewearjen kinst foar de radio net yn foech fiif minuten ta neat redusearje. Opbouwende krityk. Dêr giet it om. En dat is net de noflikste opjefte. Us heit neamt sa'n krityk ‘een doodschop in cadeauverpakking’, mar hy is dan ek goed fan harkjen en oannimmen. ‘Asto oer it dekor begjinst of de oanklaaiïng, dan wit ik al hoe fier as it is,’ seit hy. Meastal hat heit gelyk, somtiden ek net.\nWat is no de rispinge fan it iepenloftseizoen 1998?\nAs ik myn sin sis, komt it der op del, dat der sa'n twa, faaks trije soarten iepenloftspullen binne. Dy sûnder pretinsjes en dy mei folle mear ambysjes en faaks noch wat der krekt tuskenyn.\nDe iepenloftspullen fan Sparjeburd (De Himrik) en De Ryp wurde makke troch oprjochte amateurs, mei in protte wille, mar se binne meastentiids net fan it alderheechste nivo, alhoewol Simy Sevenster dêr oars oer tinkt. Lokkigernôch binne de dekors en de oanklaaiïng fakentiden tige goed fersoarge...\nSparjeburd hie dit jier Pake Sytze op it program. Oarspronklik in oanklaaide ienakter fan minder as in oere. No in stik fan trije oeren en in kertier, mar gode-zij-dank wie der foar de premjêre dochs\nnoch in kertier útskrast.\nOp 'e Himrik laberearret men oan itselde misbegryp as op ferskillende oare plakken: der moat songen wurde. Faken binne de lieten der spesjaal foar skreaun. Meastentiids binne it oerstallige lieten, dy't útlizze wat it publyk krekt sjoen hat, of wat men aanst sjen sil, en dy't sadwaande elts besleur fan funksje misse.\nEn iepenloftspullen moatte lang duorje, o sa lang. Ek dat is in misbegryp, dat net út te roeien is, útsein yn de Súdwesthoeke, mar dêroer letter. As dan yn Pake Sytze by alle sjansjeminten (15? 20?) ek noch rekwisitearjende stuollen en tafels delsetten wurde moatte, dan moat ik allinne noch mar oan myn eigen o sa noflik bankje thús tinke. Mar Sparjeburd hat de sjarme fan it amateurisme.\nDat hat it iepenloftspul fan Menameradiel op 'e Ryp ek. Men sammelet gâns minder sponsorjild yn as de grutte broers en men hantearret dus in ienfâldiger opset. Mar ek hjir, yn De Singelieren, oerset en bewurke troch Jan Schotanus, wer lieten. Almeasten mei eangst yn eagen en stim songen. Under de nije regisseur Monte Huizinga wie it allegear wol boartliker en beweechliker as earder wol wenst wie.\nBeide iepenloftspullen kinne net fierder útgroeie om't it tal sitplakken tige beheind is. Fraach is fansels oft útwreiding ta in bettere foarstelling liede sil.\nSubtop en top\nKrekt yn it ferskil tusken alle iepenloftspullen sit de sterkte. Soks hâldt de taskôgerskaravaan ûnderweis. Ta de kategory der-krekt-tusken-yn heare de foarstellings yn Burgum en Wergea. De subtop mar gauris ek de top.\nWergea gunt himsels wat mear tiid troch mar ien kear yn de twa jier oer it fuotljocht te kommen. En dan knetteren foar my The Blues Brothers wat mear as Sartre syn Huis Clos, dat fansels ek folle slimmer te spyljen is. Takomme jier wer in ferrassing?\nMen koe wat erchtinkend wurde as ik by Burgum daliks oer it dekor begjin. Us heit soe it mei my iens wêze as ik sis, dat dy ‘doodschop’ net jildt foar Burgum, noch foar Jorwert. Op dizze plakken fersoarget Beb Mulder de sfear. Want de sfear stiet en falt bûten it spyljen, by it dekor. Beb Mulder is in keunstner. Ik ha al faker sein dat syn dekors har eigen boeiende rol spylje.\nDe Revisor fan Gogol yn Burgum waard regissearre troch Anny Veenstra. Wat it karakter fan it stik oanbelanget hie it in bytsje de sfear fan de film De Inspecteur-generaal mei Danny Kaye. Wat in faasje! Wat in humor! En wat in type-casting. Oant yn de details wie it like perfekt as altyd. Ik soe sadwaande wolris in rezjy by Tryater sjen wolle fan dizze regisseur. Sy en Pieter Stellingwerf fan Sult tille op fan kreativiteit.\nIt fernuvert my tige dat Burgum net altyd útferkoft is. Wêrom Burgum net en Jorwert wol? Jorwert is ‘hype’ neffens my. ‘Je moet er geweest zijn.’ Mar spylje se yn Jorwert no better as yn Burgum? Nee. Is miskien it spektakel grutter? It plaatsje moaier? Faaks is dat it.\nJorwert is fansels it moaiste plakje fan 'e wrâld.\nJorwert hat wat mystyks, ek sûnder it boek fan Geert Mak. Jorwert hat de moaiste kroech fan Fryslân. En der is fansels mar ien notaristún. Ek is der hieltyd dat skitterjende dekor fan Beb Mulder. Dit jier by Slauerhoff en Jorwert noch ferrassender as oars. Der binne yn Littenseradiel in tal spilers, dy't in hiele foarstelling drage kinne (Douwe de Bildt bygelyks, haadrolspiler yn Anatevka, en no de doarpsgeast).\nMar men is hjir fan betinken dat it elts jier grutter moat en mei noch mear heisa. Wêr bedarje wy, kommisje? By Cats, Zorba de Griek, Phantom of dochs mar Joe? It tal boeiende musicals is beheind, of de rjochten binne net te beteljen. ‘Wêrom net werom nei de basis, gewoan in prachtich toanielstik?’ haw ik frege. ‘Omdat it publyk dit fan ús ferwachtet,’ wie it andert. En sa driget in artistyk ûndernimmen te ferwurden ta in útdijend, kommersjeel súkses.\nIk leau it net. Jorwert sil altyd hype bliuwe, sels al wurdt der wat oars spile, sûnder sjongen en dûnskes. Lyk as de P.C. - de kaarten binne moannen fantefoaren al ferkoft - sil Jorwert altyd it plak bliuwe dêr't de minsken komme sille en potinsje hawwe se dêr oer en tefolle.\nIt is my net yn tank ôfnommen dat ik foar Omrop Fryslân net sa ferslingere wie oan Slauerhoff en Jorwert. Ommers, de Ljouwerter en it Deiblêd fûnen it wól prachtich. Mar ja, ik fûn Twa fan Tryater bygelyks prachtich, wylst de Ljouwerter negatyf wie. Krityk jaan is en bliuwt in kwestje fan persoanlike smaak en eigen witten.\nDochs bliuw ik der by, dat wannear't Slauerhoff yn it stik ferstoarn is, de sàn sênes dernei folslein oerstallich wiene, dus wer wie it stik in healoere te lang. Op it hurde bankje - met leuning, dat wol - betocht ik: ‘Ik zit mij hier op 't bankje onnoemelijk te vervelen. Nu gaan ze het eind van Slauerhoff nog zeven keren spelen.’ Mar soks seit men net.\nDer sit gjin dramatyske ûntjouwing yn it stik. Oer de persoan Slauerhoff is in boek skreaun fan likernôch 700 bledsiden. Dat sil Gerrit Jan Zwier grif lêzen hawwe. Wêrom dan net dúdlik meitsje dat dyselde Slauerhoff noch in gruttere botterik wie as yn it stik nei foaren komt? As syn kollegaskriuwers ôfskie fan Slauerhoff nimme, wêrom dan net ferteld, dat hy by Du Perron de earste drukken út de boekekast reage en der bledsiden útskuorde? En werom net oanstipt dat hy mei opsetsin it houten oanrjochtblêd fan Roland Holst skeinde mei in droechsiedende tsjettel? Ik neam mar wat. En de dramatyske fraach, wêrom't er sokke ûnhuere fiten úthelle, waard yn Zwier syn skript net steld.\nAs se my fregen yn Jorwert, soe ik sizze: ‘Gean werom nei de woartels, want wêr is de ein?’\nEn dan last but not least Sult.\nPieter Stellingwerf, regisseur, oersetter, alleskinner, hat leaver net dat ‘syn’ stikken iepenloftspullen neamd wurde. Lokaasjetéater moat it hjitte. En dat is sa. Fan Serenade yn 'e toanieltún fan Riis, twa jier ferlyn (dat duorre in goed oere), oant de Bloedbrulloft op Skarl en Ajaks dit jier op it Murnzer Klif, is it lokaasjetoaniel. Op de moaiste lokaasjes yn de Súdwesthoeke.\nBy sokke premjêres fiel ik my as in bern fan tolve. Jûn sil der wat barre. Wat sil der barre? Hoe sil ik te gast set wurde? En eltse kear weroan wurd ik net teloarsteld, sels net as fyftich-plusser.\nDit jier wie it wer in feest foar it each mei Ajaks fan Sophocles, in stik dat yn 'e oarspronklike opset ieuwen duorret, beheind ta twa oeren, en brocht as in kompleet anachronisme, mei televyzjes en kamera's, mei modern ridend ark, en fansels mei spilers fan komsa. Alles wie úttild boppe it amateurisme.\nIt liket wat eksaltearre miskien, mar Sult is foar my de absolute top. Dy Stellingwerf lit de Wouter Daans fan dizze wrâld fier efter him. ‘Stellingwerf foar Tryater’ is myn motto.\nIk haw noch ien fraach: Dy sân swannen yn de Iselmar, dy't sa sierlik troch it byld swommen, wiene dy ek regissearre?


It Fryske dialekt by RTL\n🕔18:43, 13.Feb 2011\n De Nieuwsquiz fan RTL is bedoeld om minsken neigean te litten oft se op ‘e hichte binne mei de aktualiteit. As men sjocht hoe’t RTL de nije taalwet ynterpretearret dy’t minister Piet Hein Donner sneon oankundige hat, dan is it\nKeamerfragen yn it Frysk\n🕔01:34, 13.Feb 2011\nDE HAACH – “Steatssekretaris, om hokfoar reden jouwe jo yn jo advysoanfraach foar kultuerbelied oan de Raad voor Cultuur gjin omtinken oan de Fryske taal en kultuer?” Dat frege PvdA-Twadde-Keamerlid Lutz Jacobi woansei oan steatssekretaris Halbe Zijlstra. Yn it Frysk,\nBerie wol taalkommissaris Frysk\n🕔00:01, 13.Feb 2011\nLJOUWERT – Fryslân moat in ‘taalkommissaris’ krije. Dat skriuwt it Berie foar it Frysk oan it Fryske provinsjebestjoer. De taalkommissaris moat de lieding krije oer alle ynsituten dy’t har dwaande hâlde mei de Fryske taal. Fierders moat er as lobbyist\nDonner pakt taaldiskriminaasje oan\n🕔20:28, 12.Feb 2011\nLJOUWERT – Der komt meikoarten in nije taalwet foar it regeljen fan ‘e gelikense rjochten fan it Nederlânsk en Frysk yn Fryslân. Minister fan ynlânske saken Piet Hein Donner hat dat sneontemiddei bekend makke op Omrop Fryslân-radio. Mei de nije taalwet\n◂eardere side 1 … 287 288 289 290 291 … 295 nije side▸


Himpens/Tearns-Suderbuorren - Wikipedy\nYnwennertal 5.655 (2017)\nOerflak 505 ha\nPostkoade 8939, 9085, 9086\nKoördinaten 53° 11′ NB, 5° 50′ OL\nHimpens/Tearns-Suderbuorren is in wyk yn it súdeasten fan de stêd Ljouwert. De wyk hat likernôch 5.655 ynwenners.\nDe wyk bestiet út trije buerten:\nHimpens/Tearns, twa doarpen\nDe wyk leit besuden it Van Harinxmakanaal, foar it grutste part bewesten de Drachtsterwei en oan de noardkant fan de Wâldwei mei it Akwadukt Langdeel. Yn de noardeasthoeke leit in Pitch & Putt-baan. In de wyk lizze de twa lytse markes Tearnzer Wielen en Himpenzer Wielen.\nDe Martinustsjerke fan Himpens\nKeunst op de terp, Suderbuorren\nIt Van Harinxmakanaal mei oan de rjochterkant Suderbuorren\n53° 11' NB, 5° 50' EL\nOpfrege fan "https://fy.wikipedia.org/w/index.php?title=Himpens/Tearns-Suderbuorren&oldid=1038160"\nWyk yn Ljouwert\nDizze side is it lêst bewurke op 16 mai 2021 om 17.47.


Lex Bohlmeijer docht de Alvestêdetocht op Radio 4 | It Nijs\nLex Bohlmeijer docht de Alvestêdetocht op Radio 4\njannewaris 12, 2018 10:09 Fernijd\nLex Bohlmeijer (foto: KRO-NCRV)\nIt is winter. In prachtige reden foar Radio 4-presintator Lex Bohlmeijer om de dryste skuon en miskien wol redens oan te lûken. Fan 15 oant 19 jannewaris makket er fiif útstjoerings út de natuer wei. Mei dy winter-edysje slút er de rige De vier jaargetijden van Passaggio ôf, in radiofoanyske oade oan de seizoenen.\nNei it Piterpaad, it Tekselpaad en de tocht oer de Feluwe, is it tiid foar De Tocht der Tochten, de Alvestêdetocht. Oer it wetter of oer it lân, Lex Bohlmeijer folget it parkoers dwers troch Fryslân. Yn fiif radio-útstjoerings ropt er de skjintme fan de provinsje op, de lânskippen, de sfear fan de winter. Strange winters komme net mear foar. It liket hieltyd ûnwierskynliker dat der ea noch in echte Alvestêdetocht holden wurdt dy’t hiel Nederlân yn ’e ban bringe kin. Dêrom kiest er diskear foar in bysûnder en duorsum ferfiermiddel: in elektryske soleks. Hy stelt sa ek it tema fan de klimaatferoaring oan ’e oarder.\nReizgjend troch Fryslân teart de provinsje him út yn ’e mande mei it lânskip fan de muzyk. Oantinkens wurde oproppen oan heroyske edysjes fan de Alvestêdetocht. Hy siket Henk Kroes op, de legindaryske iismaster dy’t trije tochten meimakke. Hy moetet skriuwer Hylke Speerstra en musikus Sytze Pruiksma, reedrydleafhawwers, en nau ferbûn mei de Fryske kultuer. Begjin en einpunt is fansels Ljouwert, Kulturele Haadstêd fan 2018. En wa wit, miskien leit der wol iis, aansten. De redens geane mei. Want iis of gjin iis, it giet oan, yn Passaggio! op NPO Radio 4.\nPassaggio is in yntym en persoanlik programma op NPO Radio 4 oer klassike muzyk, alle wurkdagen fan 19.00 oant 20.00 oere. In tuskenoere, om by te kommen fan de dei, en wer op te laden foar de jûn.


Man op de flecht foar plysje | Omrop Fryslân (advertinsje)\nMan op de flecht foar plysje 09 okt 2013 - 20:42\n0 reaksjes Foto: Plysje Noard-Nederlân\nDe plysje hat woansdei in 27-jierrige man út Ljouwert oanholden neidat hy op de Simmerwei yn Hurdegaryp mei syn auto yn de berm belâne wie. De man krige yn Tytsjerk opdracht fan de plysje om oan de kant te gean, mar hy naaide út. De man is in bekende fan de plysje. Aginten hawwe in bloedproef ôfnommen omdat se tinke dat de fertochte drugs brûkt hat. Ek binne syn auto en rydbewiis ynnommen.\nKorreksje meldeLês foarTrefwurden: plysjedrugsHurdegarypflechtView the discussion thread.Diel dit berjocht op: 09-10'Gjin hierspjeldebocht Snits' 09-10Oarkonde foar kninerêder Besjoch ek...


Flesse, Glêzen flesse, Jar, Food jar-XiLong Glass Products Co., Ltd\nSeleksje troch kapasiteit\nTOP 1 Fabrikant fan glêzen flessen\nMear dan 20 jier ûnderfining mei glêsproduksje\nStipe troch mear dan 60 yngenieurs, ûntwerpers en QC-personiel yn 3 teams.\nSertifisearre mei ISO-systeem.7-stapke ynspeksje yn 'e heule produksje oant levering\nFreonlik en heech effisjint Ingelsktalend ferkeapteam hâlde jo kontakt mei jo fanút ûntwerp, besyk, levering oant nei ferkeap.\nIen-stop oanpaste ferpakking en dekoraasje-oplossing\nLeverje ek oanpaste kartonnen & kork, kappe, lid. Persoanlike skermprint, skilderje, chips en stickers\n16 ovens, 29 produksjeline, Super produksjekapasiteit om rappe levering te garandearjen\nXiLong hat in grut produksjegebiet oprjochte dat spant 180 tûzen m². Wy hawwe mear dan 300 personielsleden en 35 profesjonele technici. Stipe troch 6 grutte ovens en 14 produksjeline produsearje wy elk jier 15 miljard glêzen flessen en potten, dy't fral levere wurde oan Noard-Amearika, Jeropa, Austraalje, Súdeast-Aazje, Sintraal-Aazje, en Ruslân. No nimt it oantal fan ús kliïnten yn 'e Feriene Steaten ta mei in taryf fan 12% per jier. Neist, XiLong is ISO9001: 2008 trochjûn.


Museum siket treinkaartsje | Omrop Fryslân (advertinsje)\nMuseum siket treinkaartsje 02 jul 2014 - 18:46\n0 reaksjes It museum siket in kaartsje út 1839 - Foto: ANP\nIt spoarwegemuseum yn Utrecht siket it âldste treinkaartsje fan Nederlân, dat is útjûn yn 1839. Reden foar de syktocht is it ferdwinen fan it papieren treinkaartsje, nije wike is de lêste dei dat der noch mei in papieren kaartsje reizge wurde kin. It âldste kaartsje is 25 tûzen euro wurdich. It kaartsje dat it museum no hat is fan 1840. Treinkaartsjes út dy tiid binne seldsum, omdat reizgers de kaartsjes by it útstappen wer ynleverje moasten, dan waarden se teld en ferneatige.\nKorreksje meldeLês foarTrefwurden: museumUtrechttreinkaartsjeView the discussion thread.Diel dit berjocht op: 02-07Kettingbotsing by De Jouwer 02-07Catharina is de moaiste Besjoch ek...\nRekôrjier foar Fries Museum yn Ljouwert 20 des 2016 - 15:04 It Fries Museum hat in rekôrjier efter de rêch. It museum ferwachtet op sa'n 175.000 besikers út te kommen. Op de âlde lokaasje kamen der jierliks... Fryske musea fermeitsje bern yn de hjerstfakânsje 21 okt 2016 - 18:33 Yn de hjerstfakânsje binne der wer tal fan aktiviteiten foar bern yn de Fryske musea. Yn de saneamde 'KidsWeek' kinne bern fan 4 jier ôf by de... Tal museumbesites yn Fryslân groeit flink 04 okt 2016 - 13:27 It tal museumbesiken yn Fryslân is flink tanaam. Dat docht bliken út ûndersyk fan it CBS. It ûndersyk wurdt om de twa jier hâlden. Lutsen de... 'Lân fan Taal' docht mei oan talefestival yn Utrecht 27 sep 2016 - 14:05 Fryslân is kommend wykein presint op it DRONGO-talefestival yn Utrecht. It giet om in talefestival foar elk dy't yn de taalsektor wurket of niget... (advertinsje)


Bit By Bit - Etyk - 6.4.3 Justysje\nJustysje is oer it garandearjen dat de risiko 's en foardielen fan ûndersyk binne ferdield frij.\nDe Belmont-rapport jout oan dat it prinsipe fan Justysje de ferdieling fan 'e lêsten en foardielen fan ûndersyk rjochtet. Dat is, it moat net it gefal wêze dat ien groep yn 'e maatskippij de kosten foar ûndersyk hat, wylst in oare groep syn foardielen weromfiert. Bygelyks yn 'e njoggentjinde en begjin fan' e tweintichste ieu ferdwûnen de lêsten fan ûndersiikopproblemen yn medyske triennen foar it grutste part op 'e minne, wylst de foardielen fan ferbettere medyske soarch yn' e rin fan 'e ryk.\nYn 'e praktyk waard it prinsipe fan Justysje earst ynterpretearre om te betsjutten dat kwetsbere minsken beskerme wurde moatte fan ûndersikers. Mei oare wurden, ûndersikers moatte net tastien wêze om yntinsivearje op 'e macht sûnens te foarkommen. It is in troublemuster dat yn it ferline in grut oantal etatyske problematyske ûndersiken tige swakke dielnimmers oanbelanget, wêrûnder in minne opliedende en ûnbeskene boargers (Jones 1993) ; finzenen (Spitz 2005) ; ynstitúsjonalisearre, geastlik beheinden bern (Robinson and Unruh 2008) ; en âlde en ferwûne sulverpatienten (Arras 2008) .\nOm 1990 hinne begonken de justysje fan justysje te beskermjen fan beskerming foar tagong (Mastroianni and Kahn 2001) . Bygelyks, aktivisten argulearre dat bern, froulju en etnyske minderheden nedich binne om eksplisyt yn klinyske problemen op te nimmen, sadat dizze groepen profitearje kinne fan de kennis fan dizze triennen (Epstein 2009) .\nNjonken fragen oer beskerming en tagonklikheid wurdt it prinsipe fan Justysje faak ynterpretearre om fragen oer passende kompensaasje foar dielnimmers te freegjen - fragen dy't subsydzje fan yntinsive debatten yn medyske etik (Dickert and Grady 2008) .\nIt tapassen fan it prinsipe fan Justysje nei ús trije foarbylden biedt noch in oare manier om se te besjen. Yn gjin fan 'e stúdzjes waarden dielnimmers finansjeel kompensearre. Encore ferheget de meast komplekse fragen oer it prinsipe fan Justysje. Wylst it prinsipe fan Benefyskens suggerearje kin dat útsletten fan dielnimmers út lannen mei repressive regearingen, kin it prinsipe fan Justysje stelle om te pleitsjen dat dizze minsken meidwaan kinne en profitearje fan genoegige mjittingen fan ynternet-sesurf. It gefal fan Tastes, Ties, en Tiid ropt fragen lykwols om't ien groep studinten de lêsten fan 'e ûndersiik drage en allinich maatskippij as gehiel profitearre. Uteinlik, yn Emotionale Fertsjinjen, hawwe de dielnimmers dy't de lest har fan 'e ûndersyks wiene, in willekeurich probleem fan' e befolking, dy't meastentiids fan 'e resultaten profitearje (nammentlik Facebook brûkers). Yn dit gefal is it ûntwerp fan Emosjonele tsjinst goed opnien mei it prinsipe fan Justysje.


Sa komt Fryslân troch it bluisterige waar hinne | It Nijs\nSa komt Fryslân troch it bluisterige waar hinne\nfebrewaris 9, 2020 19:20\nDer mâlgûlt in balkebrekker oer it Fryske lân. It giet bytiden mâl. It KNMI hat op it skoftsje tiid fan seis oere oant tsien oere op sneintejûn de oantsjutting ‘koade oranje’ plakt en de goerie jûn om net de dyk op as it net perfoarst hoecht. Mei in karke efter de lúkse wein ride, mei in frachtauto de dyk op of te boatsjefarren gean is fansels hielendal dommeljusdwaan.\nStoarmen krije fan it KNMI sûnt dit jier nammen. Dy fan snein is Chiara doopt. Dat is in Ierske famkesnamme, dy’t útsprutsen wurdt as ‘Kiera’.\nKiera is in bluisterich frommes en de brânwacht hat der de hannen oan fol. Rûnom yn Fryslân binne beammen omwaaid en binne tûken delkommen. Yn Suwâld hat in omfallende beam in gaslieding stikken lutsen, mei in gaslek as gefolch. Parken en boskjes binne tichtset om’t der grut gefaar bestiet dat foarbygongers der tûken op ‘e holle krije. De Lange Merkstrjitte yn Ljouwert is ek tichtset, mei’t der swiere gevelplaten nei ûnderen komme, dy’t de sydkanten fan ‘e hege fletgebouwen dêre ôfdekke. Soks is de ôfrûne jierren op dat plak faker foarkommen as it ris wat bluisterich waar wie.\nYn Wynskoat yn Grinslân gie it hielendal mâl. By de fêstiging fan meubelsaak Jysk dêre stiet alle guod hommels heal bûtendoar, mei’t de foarste gevel ynstoarte.\nIt bliuwt moandei ek bluisterich. Der jildt dan foar Fryslân en de oanbuorjende provinsjes koade giel.\nNammen foar brêgen Reidmarrûte Beheljen boargers needsaak foar slagjen Fryske enerzjytransysje Omrin organisearret Nasjonale Bijetelling foar thús Bloeisônen yn Fryslân kinne útsprute en groeie Fiskmigraasjerivier brûkt grûn opnij Hûs duorsumer meitsje ekstra oantreklik foar Friezen Sirkulêre ambysjes útdrukt yn ûntwerp nije sintrale brêgebetsjinning


Taalferoaring | It Nijs\njuny 13, 2018 11:41\nDe lêste pear wiken haw ik ris opskreaun wat my opfoel by Omrop Fryslân, dêr’t grif in trochsneed fan it Fryske publyk by oan it wurd komt. En dan giet it oer de wurden dy’t oars binne as sa’t se in santich jier lyn yn en by Stiens om brûkt waarden. Dat seit fansels net alles oer de kwaliteit, want doe doogde alles ek noch net!\nMar dochs is yn in soad gefallen de ynfloed fan it doe ientalige ûnderwiis te sjen, dat allinne ûnderskied makke tusken “goed” en “fout” en net tusken “Nederlands” en “Frysk”, dêr’t de Frysktalige learlingen yn feite troch de grûn ynwâde waarden.\nHjirûnder wat ik fûn. Elke rigel begjint mei wat ik op ‘e Omrop hearde.\nakkú (de) – it akje (sei in âld buorfrou)\nbeneden (nei ~) – nei ûnderen\nbezich – oan ‘e gong\nbijna – benei\nblij – bliid\nbroers – bruorren\nbúk – liif\nbukke – bûge\ndat binne der 6 – dat binne 6\ndruppel – drip\ndyn heit – jim heit\nelts – elk\nerg – tige, heel\nfaard – fearn\nferjitten – fergetten\ngeane it meitsjen – sille it meitsje\ngelyk – daliks\ngraach dien – mei alle wille\ngraven – groeven\nhelemaal – heendal\nhun – har\nhurd – lûd\nlangsum – stadich\nlêtste – lêste\nleuk – aardich\nmei my mei – mei my\nmist – damp\nmûnes – mûnen\nnocht oan [takomst] – sin oan\noere (it ~) – de oere\noplette – derom tinke\nprettich – noflik\nprettiger – plezieriger, nofliker\nrap – fluch, gau\nsamen – tegearre ; mei-inoar\nsamen mei – tegearre mei\nsich – har, him\nsin yn – sin oan\nsletten – sluten\nsleutel – kaai\nsmelte – rane\nsnel – gau\nsteeds – hyltyd\ntegearre [mear] – mei-inoar\nuze kant – ús kant\nyts – wat\nBildts in ’t taalpaviljoen: wer’t ’n klaine taal groat in weze kin Aant Mulder: Frysk prate, fatsoenlik of net\njangerben juny 13, 18:11\nSiz Pyt, wat is der mis mei elts, yn de wurdboeken stiet dat beiden brûkt wurde kinne. Elk is in Nederlânsk wurd.\nJabik Jans juny 14, 11:20\nPyt hat gelyk, it beart like mâl as wat dat Hollânske Frysk.\nJuster wie in skoalledirekteur fan Piter Jelles foar de radio: hy ferhaspele de tiidwurden.\npyt Skriuwer juny 14, 15:31\nIt wie waarnimming, gjin krityk.\nAnonym juny 15, 08:10\nAs ik gjin Hollânsk koe, koe ik it hjoeddeiske Frysk net ferstean.\nRomke juny 15, 16:30\nGoed lústere Piet. Bedankt foar dit rigeltsje mar ik haw ek faak it gefoel dat men it bij de omrop net goed wit en dan it neffens it wurdboek docht. Dat is heel faak net in wurdt dat noch brûkt wurdt troch de trochsnee Fries.


Houten bok foar Drylts | Omrop Fryslân (advertinsje)\nHouten bok foar Drylts 01 okt 2009 - 21:48\nDrylts moat wer in houten bok krije. Dat is in soart pream dy't oan it begjin fan 'e foarige ieu faak brûkt waard. Der waard ûnder oare hout mei ferfierd. Sûnt langere tiid binne de skippen der net mear. In nije stifting wol no wer in houten bok bouwe. Dat wolle se dwaan by houtseagerijmûne De Rat. Se wolle de nije houten pream brûke by de populêre stedskuiers, mar ek om mear toeristen nei de stêd te heljen mei spesjale boattochtjes.\nKorreksje meldeTrefwurden: argyfLês foarView the discussion thread.Diel dit berjocht op: 01-10Fabryk sûnder fouten 01-10Autobedriuw erkend duorsum Besjoch ek...


Oerlis:J.R.R. Tolkien - Wikipedy\nSûnt dizze maitiid (2005) bin ik oan 'e gong mei in ferfrysking fan The Lord of the Ring (Yn 'e macht fan 'e ring), nei in earste besykjen foar de aardichheid yn 2002. It giet no sa, dat ik goeie hoop haw dat ik dit projekt op termyn dien krij. (Tolkien skreau it yn syn frije tiid, ik moat it yn myn frije tiid oersette kinne.) Sa stadichoan soe it aardich wurde as minsken begûnen te tinken of kommentaar jaan woene op wat ik no (of aansen klear haw), ek mei it each op in mooglike útjefte.\nIk wit net oft dit plak it gaadlike foarum is foar soks, mar oars hoopje ik it mei gauwens wol te hearren.\n8823 SX  LOLLUM\nbaukje at operamail.com\nDit is net spesjaal it foarum foar soks, mar ik leau der is gjin Frysktalige Tolkien Webstee, om't der gjin Frysktalige Tolkien-teksten binne. ... Aliter 13:50, jul 10, 2005 (UTC)\nGoeie Liuwe, faaks is wat om it yn de foarm fan in webloch te pleatsen, sadat elts dêr syn opmerkings by pleatse kin sûnder dat der fuort yn dyn oersetting ombarge wurdt. Sa'n loch is fergees te besetten op dit adres: http://www.web-log.nl/portal/check.log . Groetnis, B. 17:48, 2005 jul 10 (UTC) (Bauke N.)\nLiuwe, ik fyn it aardich, ja sels hiel goed dat jo it Frysk in oersetting fan The lord of the rings jouwe. Mar salang't dy fertaling noch net publisearre is, liket my it net ensyklopedysk om de titel Yné macht fan de ring, dy't gjin wurdlike oerstetting fan it orzjineal is (heechstens fan de Hollânske fersje), yn dit artikel te fermelden. Soe dat faaks net better weilieten wurde kinne, oant dat boek újaan is? WanabeFrysk 08:19, aug 30, 2005 (UTC)\nIk hie eins itselde idee. Ik hie by it oersetten fan it artikel (fan :nl) earst gewoan delset Hear van de ringen (Lord of the Rings) (mei in staveringsflater ;)). Dit haw ik letter mar omdraait om't it boek noch net yn it frysk bestiet. En ik haw der Hear fan de Ringen fan makke om't it in wurdlike oersetting is en it hast yn alle talen yn dy trant oerset wurd. Ik fyn ek dat it wol aardich bekt (Ringenes Herre, Der Herr der Ringen ensf.), eins noch wol moaier as de ingelske titel. Ik tink dat wy dat mar folgje moatte, oft der moatte noch oare arguminten wêze? Mar dan hearre wy it hjir wol.\nLiuwe, ik bin tige benijd benijd nei de oersetting. Ik haw it boek al te faak yn it nederlânsk/ingelsk lêzen dus in fryske fersje liket my tige nijsgjirrich. Mar wol lestich mei sa'n protte nammen en gedichten dy't oer te setten binne en dy't wol de sfear fan it boek bepale.Theun 12:40, sep 4, 2005 (UTC)\nOersetting Wikipedy[boarne bewurkje]\nYn 'e tekst boppe dit finster stiet noch in net-oerset wurd: 'in dit bewurkingsfjild' moat wêze 'yn dit bewurkingsfjild'. Fierders alle lof foar dizze moaie Fryske side!\nOanpast. As jo faaks wat mear witte oer bygelyks Tolkien, fiel jo dan frij en foegje wat ta oan de Fryske Wikipedy. Aliter 13:50, jul 10, 2005 (UTC)\nHoi Liuwe Wol alder mar net wizer of hoe alder hoe gekker? "Lord of the Rings" is de oersetting fan it aldingelske kenning "hringa thengel" (sj. Beowulf). It hat de betsjutting fan clan-lieder(cyning) of oanfierder(dux). De hear beleannet syn striidmaten mei ringen (pars pro toto foar goud, krychsbut, oare presinten lykas swurden en hynders); de krychslju fjuchtsje har dea foar him - dat is alteast de earekoade.\nHans Westra wst@pers.vhall.nl\nUntfongen fan "https://fy.wikipedia.org/w/index.php?title=Oerlis:J.R.R._Tolkien&oldid=30936"\nDizze side is it lêst bewurke op 31 okt 2005 om 12.36.


UK dokters smite beslút om alle beheiningen fan COVID-19 op 19 july op te heffen\nThús » Lêste nijs artikels » Breaking International News » UK Breaking News » UK dokters smite beslút om alle beheiningen fan COVID-19 op 19 july op te heffen\nBreaking European News • Breaking International News • Breaking Reisnijs • Saaklike reizen • Government News • Health News • Nijs • Folk • Weropbou • Ferantwurdlik • Toerisme • Reisbestimmingsupdate • Travel Wire Nijs • Trending no • UK Breaking News • Ferskate nijs\nUnethysk en illogysk: Britske dokters smite it beslút om alle COVID-19-beheiningen op 19 july op te heffen\nUK dokters neame it Unethysk. Mei it oantal nije COVID-19-gefallen dy't rapper tanimme en faksins dy't noch gjin immuniteit jaan foar kudde, warskôgen de medyske en wittenskiplike saakkundigen dat it ûntsluten fan Ingelân op 19 july "te betiid" wie.\nIt Feriene Keninkryk is yn foar "in simmer fan gaos en betizing", om't it skema om te ûntsluten noch "foarsichtich", noch "kontroleare" is.\nIt beslút fan premier Boris Johnson om te ûntsluten is sawol "gefaarlik as te betiid", sei de brief, lykas "unethysk en ûnlogysk".\nMear dan 32,500 ynfeksjes waarden op 7 july registrearre yn it Feriene Keninkryk - it heechste sifer fan it lân sûnt jannewaris.\nYn in iepenbiere brief, mei de titel "Memorandum tsjin massa-ynfeksje", kundige mear dan 100 Britske dokters en medyske wittenskippers de UK it beslút fan 'e regearing om alle COVID-19-beheiningen yn Ingelân op 19 july op te heffen as "ûnetysk".\nDe brief skreaun en tekene troch mear dan 100 medyske professionals waard juster publisearre yn 'e korrespondinsjeseksje fan it medyske tydskrift The Lancet.\nMei it oantal nije COVID-19-gefallen dy't rapper tanimme en faksins dy't keppel noch gjin immuniteit jouwe, warskôgen de medyske en wittenskiplike saakkundigen dat it ûntsluten fan Ingelân op 19 july "te betiid" wie.\nMear dan 32,500 ynfeksjes waarden op 7 july registrearre oer de UK - it heechste sifer fan it lân sûnt jannewaris.\nJûn dat it Feriene Keninkryk op it stuit wrakselet mei in tafloed fan nije gefallen, is it beslút fan premier Boris Johnson om te ûntsluten sawol "gefaarlik as te betiid", sei de brief, lykas "ûnethysk en ûnlogysk".\nDe missive folget in ferklearring fan 'e koartlyn beneamde UK Health Secretary, Sajid Javid, dy't allinich dagen foarôf kommenteare dat simmerinfeksjes deistich 100,000 berikke kinne.\nDe brief warskôge ek dat hoewol in grut part fan 'e befolking is ynintele, mei 86.4% dy't har earste doasis krige en hast 65% folslein yninte, faksinimmuniteit is noch net berikt, en sil net tsjin 19. Juli. De brief beklamme ek de gefaren fan 'lange COVID' wêrmei't pasjinten kinne lije nei it firus. Lange COVID is in betingst dat guon coronavirus-pasjinten ûnderfine yn 'e rin fan' e orizjinele ynfeksje en kinne manifestearje as problemen mei sykheljen, gebrek oan rook en smaak, en útputting.


‘Heb je wat voor mij?’\nIk stoareage nei de twa puberfamkes op 'e dûnsflier. In puntige earmtakke waard hurd yn myn side treaun. De blondearre frou hie in flak antlit. It rûne spegelbriltsje ferburch foar it each wat net tichtsmard wie mei makeup. Hja wie my hjir alris earder opfallen. Ik skatte har in aardich ein de tritich yn. Fêst troud west en no út klearebare earmoed oan har twadde jongerein yn it Ljouwerter stapwrâldsje begûn. In aardich stel boarsten siet der oars ûnder it strakke en djip útsnijde truike.\n‘Wolst dûnsje?’ frege ik har.\n‘Als jij dat graag wilt...’\nOp de dûnsflier wie sa djip yn 'e nacht romte genôch. Krekt doe't de d.j. in nije plaat opsette soe, besocht hja al roppend in petear te begjinnen. Har stim klonk nuver yn 'e fertoarke stilte. It flakke lûd paste goed by it antlit, dêr't it útkaam.\nEar't de crossover fan de Urban Dance Squad ynwiksele waard foar ien of oare obskuere house-stamper hie ik har libbensferhaal al oer my hinne krigen. Hja koe bytiden amperoan oer de dreunende bas hinne komme. Ik naam net iens de muoite foar fage jaja's en och-heden's. Under it dûnsjen en it praten wreau hja harsels tsjin my oan. Wylst har heupen kontakt mei myn ûnderlichem sochten, skodde har boppelichem wyld hin en wer. Sa út en troch knypte hja, as wie it tafallich, yn myn yn bânploaiketoen ferfette billen.\nDe house lei ús beiden net rjocht. Sa'n bytsje tagelyk draaiden wy ús om en rûnen fan 'e dûnsflier ôf. Op in hoekje fan 'e taap wie noch wat romte. Skean foar inoar oer setten wy ús te plak op de mintgriene barkrukken. Hja stuts de hân op om omtinken fan de taper te krijen.\n‘Wa hat dy nei my tastjoerd?’\nHja kearde har nei my om en besocht ferheard te sjen.\n‘Niemand. Toen ik je zag dacht ik gewoon: hij heeft vast wel wat.’\n‘Unsin. Asto hjir faker komst, dan witsto ek wol dat men datsoarte fragen net oan eltsenien stelle kin. Henk hie dy in hou foar de bek jûn en dy dêrnei de doar út smiten...’ Wylst ik dat sei, seach ik Gryt op har plakje tichteby de spegelwand sitten. Hja gniisde nei my en luts mei in finger har rjochter eachlid in eintsje nei ûnderen. Fergeemje, hja\nhie my werris naaid. Ik tute op myn pink en stuts dy doe nei har op.\nDe taper hie twa glêzen mei in heldere floeistof foar ús delset. Ik naam in bêste swolch. De smaak hie wat bekends. Inkeld om Gryt te narjen sette ik it petear troch. ‘Pittich spul. Wat is it?’\n‘Strohrum. Dat drink ik bijna altijd.’\nIk gie skean sitten om net kontinu nei Gryt te sjen. Ik wie healwei myn glês doe't myn buorfrou har lêste boaiemke efteroersloech. Fuortendaliks bestelde hja twa nije buorrels. De wrâld op syn kop...\n‘As ik drink, brûk ik net. Oars ek net, mar asto my mei in buorrel yn 'e hân sjochst, dan kinst der hielendal wis fan wêze dat ik net snúf. Nee, ik haw neat by my.’\n‘En sjoch net sa ûnnoazel. Dat makket dy net kreazer.’\nHja bûgde foaroer. De boarsten waarden troch de râne fan 'e taap heal út har truike parst. Har hân skode stadich omheech by de binnenkant fan myn skonk lans.\n‘Ik woon hier vlakbij, aan de Eewal.’\n‘Ik heb een waterbed en een whirlpool. Het enige dat mijn tweede huwelijk me heeft opgeleverd.’\nKrekt op dat stuit krige ik in daverjende klap op it skouder.\n‘Hé, Janko, keardel! Hoe is ut met ut advyswerk en de wiven, jonge? Hest noch wat omhannen?’\nWybren - ‘Wipy voor myn gabbers’ - treau syn grouwe kop hast yn myn foarholle, wylst er dapper besocht te knypeagjen. Syn pupillen wienen slimme lyts en syn asem stonk swier nei knyflok en whiskey. It hier yn myn nekke stie fuortendaliks rjocht oerein. Hoe ûntkaam ik dizze kear wer oan it domme praat fan dizze kloat?\n‘Hoi, Wybren. Ik bin sa smoar as in kroade en mei de froulju wol it ek al foar gjin meter. Dêrom hat dit aardige fanke oanbean om my nei hûs te bringen.’\nIt ‘fanke’ seach no echt ferheard. Hja hie der blykber op rekkene dat ik har úteinlik dumpe soe. Dat wie har grif al faker bard.\nWybren koe it laitsjen amperoan ynhâlde. Hy hie de mûle al iepen om lykas altyd út syn ûnútputlike boarne in amerfol goare hingtyt-moppen oer my út te stoarten.\n‘En dat fyn ik fideel fan har, dat ik lit my mar nei hûs drage. Hoi.’\nIk geat it restant fan 'e earste buorrel by it folle glês en mikte it hiele protsje yn ien kear yn myn kielsgat. Wybren smoarde healwei yn 'e earste sin fan in mop en syn mûle foel mei in klap ticht. Ik glied fan myn kruk en pakte myn âld minske by de earm. Ik luts har heal mei nei de útdoar. Wybren seach ús nei as seach er spoeken.\nDoe't ik by Gryt delrûn, sloech hja my nar-\nderich yn it krús. In ûngemaklik gefoel skeat yn myn kloaten. Ik liet de earm fan it frommis los en draaide my om nei Gryt. Ik lei in earm om har skouders. Kjel dûkte hja yninoar. Mei myn frije hân twong ik har kin omheech. Myn mûle rekke har lippen. De tút, dy't folge wie ien fan it ûnhandige soart út in minne B-film. Har tonge smakke nei Campari. In bekende smaak...\n‘Tige tank, trut.’\nHja stoareage nei it fuortdúnjende efterwurk fan myn sliepadres. Ik fernaam, dat Gryt him fan 'e jûne ek al aardich rekke hie. Har maskara wie útrinnende-wei.\n‘In soad wille dan mar, Janko.’\nFan har pynlike glimke draaide de mage my hast om.\nDoe't ik it obligate fyfke yn 'e hannen fan 'e doarman treaun hie en hy my allyksa obligaat in noflike jûn tawinske hie, stapte ik de bûtenlucht yn. Myn frommis stie op my te wachtsjen. It wie al wer aardich ljocht. De nearens fan juster hie de nacht lykwols oerlibbe. In farsk streamke swit rûn my by de rêch del oant it opkeard waard troch myn broekriem.\n‘Wolst lyk op hûs oan of sille wy earst noch eefkes by Het Broodjeshuis del?’\nMei it sluten fan 'e doar wie har taal ynienen feroare. Wat in ellinde. Alwer ien út 'e searje froulju mei imagoproblemen. Wêr hie ik dat dizze kear no wer oan fertsjinne? Ik besocht myn tinzen wer op in rige te krijen.\n‘Nee, ik helje eefkes myn fyts op en dan kinne wy wat my oanbelanget wol dyn kant út. De mage stiet my net krekt nei iten.’\nMyn fyts hie blykber ek net in bêste jûn hân. De stof fan it seal wie iepensnijd en út it eftertsjil misten in stik as wat speaken. Mei in sucht makke ik de bromfytsbûgel iepen. It slot knoffele my hast út 'e hannen. Foar myn gefoel hie ik fannacht noch net safolle drank yn 'e bealch pompt. It foel net bêst blykber. Ik suchte nochris. It moast mar wêze...\nHja rûn heal foar my út. Ik hie gjin nocht oan sosjo-talk en hold de ôfstân tusken ús beiden gelyk.\n‘Hoe âld bisto eins?’ frege hja sûnder om te sjen.\n‘In jier as fyftjin jonger as dy...,’ andere ik. Hja draaide har heal om. In soer glimke makke dúdlik dat ik in sear plak rekke hie. Hja spile har jeugdige rol blykber noch net sa lang. Dat wie wer in gelokje. Ik hie al faak genôch meimakke, dat wanhoop nei in aventoerke-foar-ien-nacht omsloech yn hystearje. En as ik earne gjin nocht oan hie dan wienen it sênes by it moarnsiten.\nHja stoppe foar in âld pân, dat blykber koartby noch troch in restaurateur ûnder hannen naam wie.\n‘Mwoh, it giet. Kinst dyn fyts wol yn 'e hal delsette. Myn buorlju binne dit wykein net thús, leau 'k.’\nAs de hal mjitte wie foar de rest fan it hûs, dan wie ik op in goed plak telâne kaam. Myn húske yn Heechterp paste der mei gemak yn. It draaide my wat yn 'e holle en myn koördinaasje wie net alles. It bûgelslot liet ik mar foar wat it wie.\nDoe't hja foar my de trep oprûn seach ik dat myn flater miskien net sa grut wie as ik yn it earstoan tocht hie. Har kûten wienen strak en sterk. De kearen dat ik efter Gryt de trep oprûn wie, spoeken my troch de holle.\nBy in mei houtsnijwurk fersierde doar op 'e twadde ferdjipping stie hja stil. Ut in bûse fan har jas helle hja in kaairing mei twa kaaien. Sûnder problemen swaaide de doar iepen. It ljocht yn 'e hal wie oan. It appartemint wie modern ynrjochte en hast ûnwerklik kreas oprêden. Hja smiet har jas yn in hoeke en skopte har pumps ûnder de bank. ‘Ik moat eefkes nei it huske. Dêr yn 'e hoeke is de bar. Skink dysels mar wat yn. Ik wol graach in bytsje bearenburch yn myn strohrum. Gjin iis.’\nDe doar klapte efter har ticht. Ik naam de keamer yn my op, wylst ik mei ûnwisse, skommeljende stappen nei de hoeke rûn. Hjir hie ien mei smaak en jild oan it wurk west. In soad fyftiger jierren-guod fan Amerikaanske stilisten.\nNeist de bar stie har ynstallaasje. Ik die in greep tusken de cd's. As de samling represintatyf wie foar har libben dan wie hja in aardich ein hinne. Mussorgsky, Grieg en Rachmaninov neist de lêsten fan Soundgarden en Bad Brains. Skizofreen oant yn 'e bonken. Om net hielendal as in kultuerbarbaar oer te kommen treau ik de Peer Gynt der mar yn.\nDe drankkast hie romme kar-út, mar hast alle flessen wienen noch fol. Allinnich de strohrum wie iepen. Ik geat twa whiskeyglêzen oan 'e râne ta fol. Yn dy fan har die ik ek noch in swolchje bearenburch.\nMei de glêzen yn 'e hân strúnde ik knoffelich troch de keamer. Efter de badkeamerdoar klonken no wasktafellûden. Ik koe noch wol eefkes fierder op ûntdekkingsreis.\nUtsein de haldoar wie der yn 'e keamer noch ien oare doar. Mei myn earmtakke drukte ik de klink nei ûnderen. Yn 'e doariepening naam ik in grutte swolch rum út myn glês. De keamer waard dominearre troch in ûnfoech grut bêd en in noch gruttere boekekast. As men de bannen sa beseach wie dizze samling boeken it libbenswurk fan in bibliofyl. Myn gastfrou fernuvere my hieltyd mear. Ik sette de glêzen op in planke del, luts myn jas en kolbert út en plofte op it bêd del. It wetter klotste tsjin de tuskenskotten. Ik die de eagen ticht wylst de weagen ûnder my ta rêst kamen. De jûn doarme my troch de holle.\nWer hannen fol kunde en sa'n bytsje freonen. Dat ferrekte free-lance wurk ek. Altyd tiid om op stap te gean, de weareld oan relaasjes en kontakten, jild by de rûs, mar noait in kâns om ris wat bliuwends op te bouwen. ‘Ik wil het morgen op mijn bureau hebben!’ Jawis, menear Pietersma. ‘Dou hest ut toch wel foar ut end fan 'e maand klaar?’ Oh fansels, van Veenen. Startskotten foar in problemenrace, oars wienen it net.\nIk hearde twa glêzen tsjininoar klinken.\n‘Leit it lekker?’\nHja hie it spegelbriltsje ôfset en de make-up fan har antlit helle. De realiteit kaam net as in kâlde brus, mar kreas wie hja ek net. Hja rûn nei it bêd en joech my myn buorrel oer. Har eagen stienen wat treurich. Nei in swolch rum sette hja har eigen glês op it nachtkastke.\n‘Wolst noch yn 'e whirlpool, of net?’\n‘In oare kear mar. De man mei de hammer komt krekt by my del.’\n‘Moai, want der is gjin whirlpool. Lilk?’\n‘Ik kin net sizze dat it my op dit stuit wat skele kin. Hoefolle prosint is dizze rum, blinder?’\nSûnder haast of pasje klaaide hja har út. It koarte rokje en it truike tearde hja op en lei hja op in stoel by it holein fan it bêd. Har búkje foel my ta. Oerskrank klom se op my. Rêstich mar beslist makke hja de knopen fan myn boesgroen los. Mei in soepele beweging luts hja my it boesgroen en it mouhimd oer de holle. Hjir waard mei rûtine wurke. Mei de riem en de knopen fan myn spikerbroek hie hja ek net al te folle muoite.\n‘Hé, gjin boksershort?’\n‘Nee, ik hâld net sa fan dat gedangel,’ sei ik, wylst ik mar wer in swolch fan myn rum naam. It guod stiigde my no wol hiel slim nei de holle. Op bêd mei in frommis fan hast fjirtich en foar it earst yn goed twa moanne werris smoar: de sitewaasje kaam besopen op my oer.\nEk myn broek en tanga waarden my sûnder mear fan it liif lutsen.\n‘Hat de lytse man der wol wat nocht oan?’ frege hja, wylst hja har eigen ûnderklean útluts. Se pakte har glês fan it nachtkastke. Yn ien swolch geat hja de helte fan 'e ynhâld nei binnen. Al hoe dizenich de wrâld om my hinne der ek útseach, dat like my in bêst plan. Ik sette myn eigen glês oan 'e mule en dronk it leech. Einlings fielde ik wat baarnen yn myn kielsgat. Wylst de keamer en har boarsten mei it weagjen fan it wetterbêd hinne en wer begûnen te skodzjen spoeke der ien fraach troch myn holle. Ik soe it har in oare kear wol freegje. Moarn faaks. In namme is ek mar in namme, tocht ik by mysels, wylst ik fuortsakke yn in djip, swart gat.


Oerlis oer fallyt bedriuw Haak | Omrop Fryslân (advertinsje)\nOerlis oer fallyt bedriuw Haak 28 sep 2012 - 17:23\nIt ynvestearingsbedriuw Value8 fan belizzer Peter Paul de Vries is noch altyd yn ûnderhanneling mei de kurator fan it fallite Haak op De Gordyk oer in oername fan it bedriuw. De Vries ferwachtet dat der begjin nije wike mooglik in akkoart wêze sil. It masinefabryk Haak waard ferline wike fallyt ferklearre. By it bedriuw wurkje 25 minsken. Haak makket ûnderdielen foar masines en leveret oan bedriuwen yn binnen- en bûtenlân. Value8 wol yn earste ynstânsje de wurknimmers foar it bedriuw behâlde.\nValue8 hopet sa gau mooglik dúdlikens te krijen fan de kurator. Neffens De Vries ferinne de ûnderhannelings mei de kruator dreech. Hy hopet nije wike tiisdei in akkoart te berikken oer de oername fan it bedriuw.\nKorreksje meldeLês foarTrefwurden: fallytkuratorValue8View the discussion thread.Diel dit berjocht op: 28-09Wer basisplak foar Kums 28-09ASR fuort út Wâldsein Besjoch ek...\nFerskate oernamekandidaten foar fallyt MS Mode 15 aug 2016 - 17:32 Der moat yn trije wike tiid dúdlikens komme oere de takomst fan de fallite kleanwinkel MS Mode. Neffens de kurator hawwe harren ferskate... Fallisemint foar elektroanikaketen Scheer & Foppen 14 jun 2016 - 13:46 Elektroanikaketen Scheer & Foppen is troch de rjochtbank fallyt ferklearre. It bedriuw hat 56 fêstigingen. De fjouwer Fryske filialen sitte yn... "Neibetelling oan wurknimmers Sionsberg en Pasana" 10 maaie 2016 - 16:34 Kurator Hans Silvius fan it Dokkumer sikehûs De Sionsberg en de Pasana soarchgroep sil besykje om noch foar de simmerfakânsje 1400 wurknimmers en... Gemeenteried gunt swimbad De Westereen in trochstart 28 apr 2016 - 22:32 De gemeenteried fan Dantumadiel sil nije wike prate oer hoe't it fierder moat mei it fallite swimbad De Frosk op De Westereen. Dy tasizzing diene... (advertinsje)


Wikselkoers Bûtan ngultrum (BTN) Nei Belarusian roebel (BYN) live op Forex exchange market\nFOREX wikselkoersen bywurke: 05/07/2022 23:12\nBûtan ngultrum - Belarusian roebel priis rjocht no op Forex exchange merk op 05 July 2022\n23:12:31 (Forex taryf update yn 59 sekonden)\n1 BTN = 0.04 BYN\n1 BYN = 23.41 BTN\nForex - de wichtichste útwikselmerk. Bûtan ngultrum taryf nei Belarusian roebel feroaret elke 30 sekonden. Snelle tiid fan Bûtan ngultrum oant Belarusian roebel taryf. Toant Bûtan ngultrum oant Belarusian roebel wikselkoers per minuut.\nForex trading chart Belarusian roebel - Bûtan ngultrum libje, 05 July 2022\nForex trading chart Bûtan ngultrum Nei Belarusian roebel libje, 05 July 2022\nBrûk wikselkoersdiagram fan Bûtan ngultrum oant Belarusian roebel op 05 July 2022. Bûtan ngultrum oant Belarusian roebel taryf is maklik om te besjen op 'e kaart. Feroaringen yn 'e wikselkoers binne fuortendaliks te sjen op' e kaart. De Bûtan ngultrum grafyk wurdt konstant bywurke, om't ús side gegevens fan Forex krijt.\nConvert Bûtan ngultrum Nei Belarusian roebel Bûtan ngultrum Nei Belarusian roebel Wikselkoers Bûtan ngultrum Nei Belarusian roebel wikselkoers skiednis\nOnline trading Bûtan ngultrum (BTN) oan Belarusian roebel op it stuit\nWikselkoers histoarje elke minuut. De Bûtan ngultrum rose yn 'e lêste minuut mei 0.0000 BYN. De tabel toant de Bûtan ngultrum oant Belarusian roebel tariven elke minuut. De wearden fan 'e Bûtan ngultrum per minuut wurde yn' e tabel pleatst, sadat it handich is om it ferskil te sjen.\nOnline trading Bûtan ngultrum (BTN) oan Belarusian roebel lêste oere trading\nWikselkoers per oere op ús webside. -0.0000 BYN - de feroaring yn 'e Bûtan ngultrum (BTN) oant Belarusian roebel taryf foar dit oere. 10 oere skiednis fan Bûtan ngultrum oant Belarusian roebel fan Forex yn 'e tabel op' e pagina. De wearden fan de Bûtan ngultrum per oere wurde yn 'e tabel pleatst, sadat it handich is om it ferskil te sjen.\n23:09 23:03 22:57 22:51 22:43 22:37 22:28 22:22 22:16 22:09\nOnline trading Bûtan ngultrum (BTN) oan Belarusian roebel hjoeddeiske trend 05 July 2022\n23:12 22:06 21:06 20:06 19:06 18:06 17:06 16:06 15:06 14:06


Jong Cambuur hurd ûnderút | Omrop Fryslân (advertinsje)\nJong Cambuur hurd ûnderút 20 okt 2008 - 22:06\nDe beloften van SC Cambuur hawwe moandeitejûn mei 5-2 ferlern fan Jong Emmen. Binnen in kertier kamen de gasten út Drinte al op in 3-0 foarsprong en dêr bleau it net by. Nei 45 minuten spyljen stie Cambuur sels achter mei 5-0, troch flaters achteryn. Yn de twadde helte gie it krekt wat better mei de Ljouwerters. Cambuur makke noch twa doelpunten. De makkers wiene Kees_Tol en Alseny_Bangoura.\nKorreksje meldeTrefwurden: argyfLês foarView the discussion thread.Diel dit berjocht op: 20-10Lykspul jong Hearrenfean 20-10Auto yn sleat by Eastermar Besjoch ek...


Gepost op Zondag 14 mei @ 05:42:32\nSaken dy’t ik hielendal net sa fan belang fyn, binne foar tal fan minsken krekt wol hiel belangryk. In bysaak mei de ympekt fan in haadsaak. In simpel spultsje fan trije tsjin trije, mar faak wol it petear fan de dei. En in protte minsken tinke dat sy it gelyk oan har kant ha. It roppen en razen is it keatsen bepaald net frjemd. Net ien hâldt wat fan in partij by, no ien of twa dan, mar eltsenien wit altyd presys hoe’t de partij ferrûn is. Moaie spannende partij en mar in bytsje bûten! Sa is it en net oars.\nFokke en ik sei de gek prate dan altyd oer de ‘onderbuik gevoelens’ dy’t by it gros fan de besikers liedend is. Sjoch, en dêr giet it faak, of sis mar altýd mis mei ien dy’t alles wat fan in bytsje belang is optekenet. Wy sizze wat wy tinke en wy ûnderbouwe dat mei arguminten. Dat in oantal ‘leafhawwers’ dêr muoite mei hat is spitich mar dat wol net sizze dat wy ús no ynhâlde moatte om it eltsenien nei ‘t sin te meitsjen. Dat leit net yn ús aard en dat sille wy ek noait dwaan.\nSaken beneame sa’t se binne en net om de hite brij hinne draaie. Gewoan, as it moat, de finger op it seare plak lizze. Wy hâlde bepaalde minsken in spegel foar en dat kin konfrontearjend wêze. No, sa!\nWy gean oer ta de oarder fan de dei. Sneon binne wy yn Baard west wêr’t de froulju haadklassers foarbêst opsloegen en snein binne wy ôfset nei De Ryp wêr’t de Eise Eisingapartij ferkeatst waard. Fierder komme wy noch efkes werom op de partij fan keatsferiening Winsum dy’t fan de aginda moast omdat it fjild der sa beroerd by lei.\nMar wy sette út ein yn Baard. Baard trof it net mei it waar. Dan wer moai, in bytsje moai en dan moast de paraplu wer op. Der is sawol foar keatsters as folgers dan net folle oan. Net dat ik my net fermakke ha mar it praat dat der by de froulju folle mear sprake is fan it sa ferneamde tuskenspul kin wat my oanbelanget no wol efter it behang plakt wurde.\nYn beide heale finales waarden de measte punten behelle mei direkte winst. Boppe, bûten, sitbal en kweaslaggen. Yn beide heale finales waard gemiddeld fyftjin kear om in keats keatst. Yn de finale lei dat noch gemiddelde nog leger, nammentlik tsien. Fan de hûndert by elkoar sleine punten kamen 80 troch direkte winst. Tsien kear waard der mar om in keats striden. As je de finale fan de manlju yn de Ryp der tsjin oer sette dan skeelt dat mar in pypfol. Fan de 128 ferkeatste punten kamen 56 slagen troch direkte winst. Acht kear wie de keats it einpunt. Witte wy dat ek wer!\nYn Baard wûn miskien it op papier net sterkste partoer mar der wie ien famke, frou, dy’t der fier boppe út stuts. Dat wie Martzen Deinum fan Wommels. Sy stiet net sa faak as winner foar de tinte mar yn Baard liet sy sjen dat se ferrekte goed keatse kin. Yn de finale reage sy der njoggen ballen oer hinne en dat koe net ien har nei sizze. No, net roppe: Sy koe faak in stapke dwaan. Dat sil wol, mar slaan dy hege ballen mar hast tsien kear oer it kleedsje. Ik jou it jim te dwaan. Martzen dartelde as in jong foaltsje oer de greide. Dúdlik wie dat sy gjin druk fielde, dy’t der by de oaren wol wie. Moai dat dat dus ek noch kin.\nHar maatsje út Wommels Sjanet Wijnia koe it yn de heale finale tsjin de lettere winner net risse mar dat kaam bynammen omdat de ballen dy’t Marije Hiemstra graach nei de krite bringe wol, no alle kanten út fleagen. Ja, en dan wurdt it in oar ferhaal en dat nei in 4-1 foarsprong. Nei ôfrin fertelde sy dat se noch mar amper de bal yn ‘e hannen hân hie omdat it foljebal der tuskentroch fytste. Sa lang dat spilet mei Sjanet eins net traine foar it keatsen. Dan sjogge je mar wer dat net allinnich it fuotbal it keatsen dwers sit.\nOp De Ryp wienen it net de grutte tenoaren dy’t mei de hage nei hûs gongen. Erwin Zijlstra wie de man dy’t nei ôfrin fan de merkepartij op De Ryp mei de blommen nei Littens mocht. Erwin waard ek kening en dat koe feitlik ek net oars. Syn opslagger Menno van Zwieten koe it net wurde omdat hy te folle bûten hie. Renze Pieter ek net, hoewol’t hy presys die wêr’t hy goed yn is. Nee, mei de kar fan Erwin fan Haije en Haukje wie neat mis.\nDat hy mei syn maten de priis noch wûn lei ek in bytsje oan it falen op it beslissende momint fan partoer Bauke Triemstra-en-dy. Nei de 3-0 foarsprong wie it wer de opslach dy’t harren de das om dwaan soen. Gewoan te folle bûten. Yn de finale telden wy wer 27 missers. Net sizze dat is net sa, want it is sa’t it is. Der waard snein op De Ryp ek wer omraak bûten slein. Mei as topper om de preemje of neat tusken de bruorren Triemstra. 28 kear gong de bal bûten de linen.\nDat Gert Anne van der Bos-en-dy belies jaan moasten kaam foar my net as in grutte ferrassing. De mannen kinne op De Ryp min út de fuotten en keatse tsjin broer Bauke giet foar Taeke faker mis as goed. Fan de lêste fjouwer kear dat sy op De Ryp tsjin elkoar moasten gong Bauke trije kear mei de winst der fan troch. Dúdlik waard wol dat it nije partoer noch wat oan elkoar wenne moat. Tjisse moat syn plakje noch wat fine mar dat komt fêst goed.\nDatselde kin sein wurde fan it partoer fan Marten Bergsma-en-dy. Dat moat allegearre noch wat fêster wurde. It is net sa dat yn it foar de prizen al ferdielt wurde. It soe samar sa wêze kinne dat der wol fjouwer of fiif partoeren binne dy’t it winne kinne.\nOp De Ryp seagen wy ek Johan van der Meulen en Daniël Iseger wer op ‘e list stean. De mannen wienen ôfrûne jier op de Aldehou rom yn it sintsje en de blommen set mar it bloed krûpt no ien kear wêr’t it net gean kin.\nDe Ryp hie syn saakjes prima foar elkoar. Je kinne it altyd ha oer de tagongspriis fan acht euro. De ien fynt dat it by fiif euro bliuwe moat en de oare hat gjin miening. It soe miskien wol aardich wêze om de muzyk in pear decibel minder hurd klinke te litten. As je der op in pear meter fanôf sitte kinne je je maat njonken je amper ferstean. Efkes gjin lûd om ‘e kop is ek wol ris aardich. It gros fan it keatspublyk komt foar it keatsen.\nDer moat noflik oer praat wurde kinne en it kin dochs net sa wêze dat it korps of de oare muzyk dat hast ûnmooglik makket. Gelokkich hie de man fan it korps noch wol it besef om de muzyk efkes stil te setten as de wedstriid derom frege. Je ha ek fan die muzyk mannen dy’t krekt ynsette as it 5-5 en 6-6 is.\nDoe’t ik moarns betiid it fjild op De Ryp oprûn, kaam ien fan keatsferiening Onder Ons út Littens my noch efkes op ‘e lije side. Jo skriuwe dat der net ien feriening wie dy’t de partij fan Winsum oernimme woe, oftewol it fjild beskikber stelle woe. No, ik kin jo ien ding sizze: Der hat ús net ien oan west mei de fraach oft wy in fjild beskikber stelle woene. Sjoch, dan wit ik it ek net mear. Fokke seit altyd: Moaie wrâld dy keatswrâld.\n‘Sake oant in oare kear


Antwurd oan Dr. O. Postma oer Gysbert Japiks 130ste Psalm.\nHet gaat tegen de liefde waarlijk niet,\nEn niet tegen de poëzie -\nHeechachte Dr. Postma,\nIt muoit my dat ik Jo net rommernôch om it hert wie, mar ik kin dochs net op myn krityk werom komme, omdat ik jit net ynsjoch hwerom hja mis wie. Men kin fansels wol sizze dat it jin op in mounlestien mear of minder net oankomt, mar Jo wolle der dochs ek net op út dat it mei poëzij allegear likefolle is, alteast as hja yn 'e sawntjinde ieu skreaun waerd? Fansels bigryp ik ek wol dat de dichter bidoeld hat ús hwat swiers to suggerearjen mei dy mounlestiennen; ik woe allinne mar sizze dat it him net slagget, en dêr giet it yn in fers by út. Dit gedicht is in fortaling, in biriming fan in jown thema. As men derby in nij byld ynfiert, ien dat net yn 'e oarspronklike tekst stiet, dan is dat net yn it foar to forsmiten, mar der moat wol goede reden ta bistean, en it moat, sûnder de visy to forfalskjen, dy forsterkje. Dat is hjir it gefal net; dy stiennen bliuwe by it klassike foarbyld in wakker mâlle fortoaning. Jo miene dat ik biswier haw tsjin oerdiedigens? Né, hwant de psalmen hawwe yn it oarspronklike foarbylden fan oerdiedigens by de rûs. Ik haw biswier tsjin oerstalligens en doelleazens. Noch minder giet it my tsjin 'e hertstocht; mar yn 'e poëzij kristallisearret de hertstocht, kriget hja foarm. Dit fers forrint yn foarmleazens, hwat ik earder taskriuw oan in tomin as oan in tofolle oan hertstocht.\nBy ‘Uwt gruwn'leas' djieppe kolcken’ hâlde Jo it dochs mei de pluralis; en fiele dus de opleine ûnmooglikens as in forsterking fan 'e yndruk. Jo helje dêr in moai foarbyld oan mei dy apel fan Tamminga, in foarbyld dat ik even fêst hâlde wol.\nIt giet hjir om de kar tusken dizze twa mooglikheden:\n1. Der falt in apel fan 'e t uken.\n2. Der falt in apel fan in tûke.\nMen soe oan de twadde lêzing de kar jaen kinne, omdat dy op it krektst biskriuwt hwat der bart.\nEn dochs kies ik foar de foarste lêzing. Hwant it giet der hjir net om hwat der bart, mar hoe't de dichter dat barren sjocht. En hy sjocht net presies hwer't dy apel wei komt; hy sjocht him allinne fallen. Hy komt fan boppen, en dêr boppe binne ‘de tûken’, fan it each net allegearre apart, mar as in ienheit opfette. As de dichter hjir skriuwt ‘fan in twiich’, dan jowt er in visuele waernimming priis foar in forstanlike conclúzje; it sil wol wier wêze dat de apel fan in twiich foel, mar hy hat it net sjoen.\nEn dochs is dy earste rigel net alhiel goed. Dat wurdt er earsten, as ‘fan’ foroare wurdt yn ‘út’. Dêr sit hjir de oast, net yn 'e meartalsfoarm, dat in collectiviteitsfoarm is. ‘Der falt in apel út 'e tûken’ is like forantwurde as: ‘Der komt in stimme út de mannichte’, hoewol dy stimme reedlikerwize mar fan ien persoan komme kin. Mar, en nou komme wy wer by ús útgongspunt, dit giet foar Gysbert Japiks syn ‘kolcken’ net op. Dy nimt er net fan in distânsje waer, mar hy sit der sels yn. Der is dus gjin eachsbidroch mooglik. De dichter is op forkeard spoar rekke troch de meartalsfoarm yn 'e oarspronklike tekst; ik haw yn it Maertnûmer oantoand hwat it forskeel is tusken de ‘djipten’ dêrre en de ‘kolcken’ hjirre. It earste is forantwurde, it twadde is falsk.\nFoar syn eigen fielen kin de dichter wol fan djipte ta djipte sinke, mar nea fan de iene kûle yn de oare reitsje. Dat makket it byld net oerdiedich, mar ridicúl. Hwant de kolcken binne net lyk as Tamminga syn ‘tûken’ as in collectiviteit to sjen.\nHwat ik oer de ‘tuwzen dolcken’ sei, litte Jo einliks ûnoantaest; de parallel mei ‘kolcken’ kin gjin reden wêze. As men al ien flater makke hat, hoecht der net needsaeklik in twadden oerhinne. Ik lit dat dus wêze.\nJo komme jitris op dy ‘oerdiedigens’ en freegje hwat ik fan in mem sizze soe, dy't har bern net ienfâldich ‘myn leave’ neamt, mar ‘myn popke, myn herterke, myn sobbelapke’ en hwa wit hwat mear. Ja, ik wit noch wol mear. Ik haw op 'e Lemmer wolris in mem heard dy't út ‘oerdiedigens’ har bern ‘myn lyts fordommelinkje’ neamde, en yn Amsterdam ien dy't har leafde utering joech yn ‘lekker choléralijertje’. Ik wol der neat fan sizze as dit, dat ik in mem neffens oare noarmen bioardielje as in dichter, en dat ik earsten bis wier meitsje soe as dizze memmen der op stienen har eksklamaesjes foar pûre poëzij ‘sûnder wryt of slyt’ út to jaen.\nDan dy lêste rigele: ‘Graey ik to Dy om heag’. Jo neame dy sa prachtich, omdat er Jo de foarstelling jowt fan immen dy't mei de earmen om him hinne slacht om to gripen hwat er mar rikke kin.\nAs oan dit wurd dizze foarstelling al forboun wie, dan soe ik it wis net prachtich fine, omdat neffens de foargeande rigel dizze manipulaesjes net útfierd wurde mei de earmen, mar ‘mei each, mei hert, mei hertetrienen’. Dat is net mear nei to kommen. Mar ik leau, Dr. Postma, dat der oan Jins kant in misfetting is oangeande it wurd ‘graeye’, dat Jo yn bitsjutting sahwat lyksette mei it Hollânske ‘graaien’ (grijpen, grabbelen).\n‘Graeye’ bitsjut hjir ienfâldich ‘skrieme, gûle’; it is it selde wurd dat Vondel brûkt yn syn ‘Lijkklacht’:\nWaarom schreit gij\nDan sjocht it út hiel oare eagen. Wier, ik bin gjin Batavus Droogstoppel, dy't gjin hertstocht en gjin oerdiedigens forneare kin, en ik haw ek de earsucht net om dernei to stribjen. Mar it wol my net oan dat wy ússels of de dichtkunst in tsjinst biwize as wy sûnder omtinken bigripen as ‘moai’ en ‘suver’ en ‘prachtich’ hantearje yn forbân mei dingen\ndy't ússels net fan dy eigenskippen oertsjûge ha, inkeld omdat hja nou ienris yn ús litteraire canon opnommen binne. Ik bin bliid dat Jo alteast lûd joegen en bisochten Jo rekkenskip to jaen fan Jins biwûndering foar in biskaet gedicht.\n‘It bondelke is illegael.’\nIt bisprek fan de fersebundel ‘Sinne op 'e striesek’ (fan D. van Wieren) fan 'e hân fan de hear A.J. Wybenga yn ‘Frysk en Frij’ fan 6 Augustus j.l. jowt my oanlieding ta it meitsjen fan de folgjende opmerkingen:\n1. It yn 't ljocht kommen fan dit boekje is neffens de hear A.J.W. in biwiis, ‘dat it der mei ús demokraty dochs jit better foar stiet as dat der wolris forkundige wurdt’. Toe mar. Dy ‘demokraty’, dy't foar '40 it al meast oer har kant gean liet en it gefaer fan it nasjonael-soasjalisme (c.q. fascisme) net earder leauwe woe foardat hja it (fan '40 oant '45) fielde - en hoe! -, soe dus noch sa min net wêze, nou't hja, ryklik trije jier nei de bifrijing, nasjonael-soasjalistyske skriuwers al wer tastiet om ynteressant-illegael har ressintiminten ôf to reagearjen? En dat, wylst der dochs ek sokssahwat west hat as in forbod om to publisearjen?\n2. D. van Wieren soe ‘in bulte trochmakke’ hawwe, ‘dat him net yn 'e klean sitten bleaun is’. Allicht. De nasjonael-soasjalisten hawwe yn safier ‘mear’ trochmakke as wy, omt hja it wiene, dy't op in kommende nederlaech rekkenje moasten. En fierder sil it foar in Fryske boer as D. van W. net tafallen wêze yn 'e Nederlânske konsintraesjekampen lykas de N.E.-polder, dêr't men (o skoof en skande!) luzen krige...... Mar jowt it ien mei it oar de kritikus it rjocht, op sa'n ‘deernisvolle’ toan to skriuwen oer ien, dy't troch eigen skuld (dy't er net bikenne wol) dit ‘allegearre’ meimeitsje moast?\n3. Men moat en kin D. van W. net elk wurd tarekkenje, seit de hear A.J.W. ‘Binammen net as sa'n man idealist en dichter is’. Hoe hawwe Van Wieren en syn maten oardiele oer mannen as Jan Campert, Jaap Sickenga, Herman Salomonson en hûnderten oaren, dy't èk idealisten en dichters wiene? Is yn D. van W. syn liifblêd, ‘It Fryske Folk’ ien goed wurd oer dizze mannen sein? Né, it wiene al meast Joadsk-bolsjewistyske eleminten.... En út earbied en tankberens foar hwat dyselden foar ús frijdom lit hawwe, protestearje ik tsjin in soarte fan ‘demokratyske’ humanens, dy't A.J.W. (en mei him gâns oaren) foar D. van W. en syn maten oer mient yn acht nimme to moatten.\n4. It moaiste is noch it klapke op 't skouder, dat de recensint oan D. van Wieren mient jaen to moatten as er skriuwt, dat it wol fêst stiet, dat de neiteam ienris gâns gunstiger oer ‘Sinne op 'e striesek’ oardielje sil as dat ‘wij’ dat nou kinne. Hwant ommers, it leed fan de kampen en de ghetto's sit ús noch hwat dwers.... Mar dêr hawwe ús pakesizzers nei alle gedachten gjin lêst mear fan....\nDit wikseltsje op de (neibije) takomst is wol it bêste biwiis, hoe ‘gunstich’ as ús demokraty der optheden foarstiet.\nEk al wurdt der wolris oars forkundige.


Krêftich herstellen troch U-skyfbestânstype - [How to recover by 3 step]\nYour location:Data recovery software>Step>fy>Krêftich herstellen troch U-skyfbestânstype\nKrêftich herstellen troch U-skyfbestânstype\nU herstellen fan gegevens op skyf\nGegevensherstel biedt in krêftige herstelfunksje neffens bestânstype, dat kin brûkt wurde yn gefal fan bestândekking Effektyf werstelle ûnbedekte bestannen. Bestannen hersteld troch triemtype wurde pleatst yn 'e map "Alle soarten". De bestannen weromfûn mei dizze metoade wurde neamd troch nûmers en yn ferskillende mappen per type pleatst, Bygelyks Word-dokuminten sille wurde pleatst yn de mappen doc en docx.\nDe bestannen werombrocht nei type binne it resultaat fan 'e djipte scan fan' e software fan it opslachmedium. As it ferlern bestân net mei súkses kin wurde hersteld neffens de orizjinele struktuermap, dan moat de brûker "alle soarten besjen "De gegevens yn", hjir is faaks it lêste libbensbesparjende strie foar U-disk-gegevensherstel!\nBewarje de scanútgong\nSoms binne d'r in protte bestannen dy't moatte wurde hersteld, en de ferlerne bestannen binne net tagelyk hersteld, de brûker kin de scanútgong opslaan, Dat jo hoege de folgjende kear dat jo opnij scan, net nedich te skansearjen, en tiid besparret.\nStap 6: Kontrolearje de bestannen dy't moatte wurde hersteld en fiere de herstelling út\nNei it finen fan de bestannen dy't moatte wurde hersteld, kin de brûker de bestannen kontrolearje dy't moatte wurde hersteld, en klikje dan op "Folgjende knop" sil dizze bestannen út kopiearje. Nei it klikken op de knop "Folgjende" kin de brûker de doelmap ynstelle foar it bewarjen fan bestannen, lykas hjirûnder te sjen:\nHerstel fan U-skyfgegevens\nYnstellings Nei't de doelmap foltôge is, trochgean mei klikke op de knop "Folgjende", en gegevensherstel sil begjinne mei it útfieren fan de gegevenskopybewerking, lykas werjûn yn 'e folgjende figuer:\nUnthâld fan diskdisk\nKlik op "Map iepenje" om de doelmap te iepenjen, de brûker kin de herstelde bestannen sjen; klikje op de knop "Details" om de eigentlike situaasje foar kopiearjen fan gegevens te sjen; klikje op de knop "Finish" om dizze tiid te foltôgjen Operaasje fan U-skiifgegevensherstel.\nLykas jo kinne sjen, jout it gegevensherstel in interface foar wizerstyl-operaasje, it heule proses foar gegevensherstel is heul ienfâldich, fereasket de brûker net te folle ûnderfining foar gegevensherstel, en hat de brûker ek net nedich Master in protte basale kompjûterkennis. Hoewol de USB-skyf gegevensherstelaksje heul ienfâldich is, herinnere wy de mearderheid fan 'e brûkers noch altyd oan dat gegevensherstel in wurk is om te dwaan. Brûkers moatte foarsichtich wêze yn' e deistige operaasje en ferwurking fan gegevens, en meitsje mear backups fan wichtige gegevens om gegevensferlies te foarkommen.\nPreU-skiif ferdwûn ynienen by gebrûk\nNextPartitieherstel nei Ghost-flater


Is it badpaviljoen fan Hylpen noch te rêden? | Omrop Fryslân (advertinsje)\nIs it badpaviljoen fan Hylpen noch te rêden? 10 jul 2015 - 11:30\n0 reaksjes Nederlands Is it badpaviljoen fan Hylpen noch te rêden?\nDe pearel fan De Sudersee, sa waard it ea neamd. It badpaviljoen fan Hylpen. Mar as der net gau wat bart dan is it te let om it monumintale gebou noch te rêden. De gemeente Súdwest-Fryslân wol dêrom dochs wer yn petear mei de eigener, Douwe van der Meulen. Oanlieding is in grutte picknick kommende snein. In groep minsken dy't har soargen makket oer it paviljoen dat al jierren leech stiet sil snein in fretsume manifestaasje hâlde op de seedyk by Hylpen. Se hoopje dêrmei de ympasse tusken eigener, gemeente en oare ynstânsjes wer flot te lûken.\nWethâlder Durk Stoker krijt dan in petysje oanbean. Hy sjocht yn de aksje in nij startpunt om te sjen oft der wer praat wurde kin oer renovaasje fan it paviljoen. Petearen dêroer hawwe foar it lêst yn 2013 west. It rûn doe om ferskate redenen mis.\nKorreksje meldeLês foarTrefwurden: HylpenrenovaasjebadpaviljoenView the discussion thread.Diel dit berjocht op: 10-07Drankrider yn Snits oppakt 10-07Lorentzslûzen takom wike in dei net yn gebrûk Besjoch ek...


Partoer Afke Kuipers wint PC | Omrop Fryslân (advertinsje)\nPartoer Afke Kuipers wint PC 20 aug 2008 - 18:54\n0 reaksjes Leonie van der Graaf (foto Nije Kriich)\nAfke_Kuipers, Ingrid_de_Haan en Leonie_van_der_Graaf hawwe woansdei ferrassend de 32ste edysje fan de Frouljus-PC wûn. Afke Kuipers-en-dy hiene it yn de earste omloop noch dreech tsjin it partoer fan Margriet Koelmans, mar keatste fierders sterk. Yn de finale wiene Kuipers-en-dy mei 5-1 en 6-4 te sterk foar Rianne_Dorst, Inge_Algra en Maaike Osinga. It winnende partoer krige de krânsen omhongen troch de winners fan de Manljus-PC yn Frjentsjer.\nKorreksje meldeLês foarTrefwurden: argyfView the discussion thread.Diel dit berjocht op: 20-08´Afvaloven Nee´ giet yn berop 20-08Alderein-happening Hearrenfean Besjoch ek...


ynduksje solderen karbid tip op stielkop tosken tapassing.\nhege frekwinsje ynduksje soldering karbid tip op stielen kop tosken proses\nYn dizze tapassingstest, ynductie-solderen karbidpunt op stielwurkjende tosken.\n• Stiel wurkje holle tosken\n• Hurdlizzende pasta\nTiid: 6 sekonden\nHurdlijmpasta wurdt op it ark set\nDe stielen wurkjende holle tosken binne hechte.\nDe gearkomste is pleatst yn 'e trije-draai spoel.\nDe gearkomste wurdt ferwaarme.\nDe joint is yn 6 sekonden foltôge.\nSterke durable knibbels\nSelektearbere en prima heze sône, sadat in minder part ferfoarming en gearwurkingsstress is as welding\nFeroarings fan ferheging\nMear konsekwinte resultaten en geskiktheid foar produksje fan grutte folume\nSafer dan flamme\nTipping foar ynlieding solderen karbid is in spesifyk solderingsproses wêrby't in ferhurd tipmateriaal wurdt tapast op in basismateriaal om in ekstreem hurde snijflier te produsearjen. By it brûken fan ynduksjeferwaarming wurdt it kepelmateriaal oan it basismateriaal leasd mei temperatueren oant 1900F.\nKategoryen Technologies tags solderen karbid stielen tip, solderen karbid tip, solderen stielen karbid tip, HF-soldering karbid tip, HF-solde stielen karbid, hege frekwolzing, hege frekwinsje soldering karbid tip, Ynduksje-hurddrawingkarbid, ynduksje solderen karbid tip, ynduksje lûdstof, ynduksje soldering stiel tip Post navigaasje


Programma's | Tsjil\nAndré en Alfred: De kartonnen tiidmasine\nAndré en Alfred haw in eigen tiidmasine boud. En dêrmei fleane se werom yn de tiid en belibje de spannendste aventoeren.\nAlle útstjoerings fan André en Alfred: De kartonnen tiidmasine\nHe Tiktokker út Fryslân! Dochsto krekt as Jesse en Christine mei oan it dub-drama fan Tsjil? Ast mei dochst dan makkesto kâns om tegearre mei Jesse of Christien yn ien fan de dub-drama ôfleverings...\nAlle útstjoerings fan DubDrama\nHe Tiktokker út Fryslân! Dochsto krekt as Jesse en Christine mei oan it dub-drama fan Tsjil? Ast mei dochst dan makkesto kâns om tegearre mei Jesse of Christien yn ien fan de dub-drama.\nAlle útstjoerings fan DubDrama audio\nTomke en Willy dûnsje wer mei de bern thús.\nAlle útstjoerings fan Dûnsje mei Tomke\nGaiske har persoanlike vlogs!\nAlle útstjoerings fan Gaiske\nAs herintredend YouTuber siket Jennifer de Vries nei har USP (Unique Selling Point). Nettsjinsteande de stress dy’t it meitsjen fan deistige kontint mei him meibringt wit se as shoplogger al fluch in...\nAlle útstjoerings fan Jennifer Stript\nMoai Thús is in rige fan sân ôfleveringen dy't oanslút by de hjoeddeiske coronakrisis. Bente en Klaas binne tegearre thús. Om net gewoan de hiele dei foar Netflix te hingjen, komme se mei útdagingen...\nAlle útstjoerings fan Moai Thús\nGaiske hat jim op TikTok kieze litten tusken twa ûnderwerpen. Yn pleinpraat giet Gaiske op 'en paad mei jim fragen!\nAlle útstjoerings fan Pleinpraat\nIn pear kear yn ’e wike upload Raynaud op Instagram in ‘puzzelpost’. Folgers kinne de influencer ‘tagge’ ûnder de foto as sy tinke te witten fan wa't de puzzel is. By in goed antwurd komt...\nAlle útstjoerings fan PuzzelPost\nSJONG JUNIOR 2022\nAlle útstjoerings fan SJONG JUNIOR 2022\nSJONG JUNIOR 22 Explainer\nDe exlainers foar it Junior Sjong 2022!\nAlle útstjoerings fan SJONG JUNIOR 22 Explainer\nCheck it nije muzikale programma ‘Sjongfestival’ fan Tsjil en stjoer dyn lûd nei us op! Eltse wike wint de leukste ynstjoering in priis!\nAlle útstjoerings fan Sjongfestival 2021\nHieke spilet de game Spore! Sjoch mei hoe ‘t Hieke it ras 'Nuup' evoluearje sil oant de hiele planeet befolkt is...\nAlle útstjoerings fan Spore\nIk bin Tjits en alle dagen upload ik in Fryske floch oer myn libben tegearre mei Jelke, Sake en Yldau yn Broeksterwâld!\nAlle útstjoerings fan Tjits Floch\nTomke yn it ferkear!\nTomke is ûnderweis mei Kornelia nei de winkel. Mar se moatte goed oplette. Want yn it ferkear komst fanalles tsjin!\nAlle útstjoerings fan Tomke yn it ferkear!\nAlle ekstra útstjoeringen fan Tsjil\nAlle útstjoerings fan Tsjil Ekstra\nYn Tsjil International fleane we oer de wrâld om te sjen hoe oars it dêr is as yn Fryslân. Is der in ferskil yn hoe 't minsken dêr libje of hoe 't se har gedrage? Hjir komst der achter!\nAlle útstjoerings fan Tsjil International\nYn Tsjil Reacts! reagearje wy op fanalles en noch wat!\nAlle útstjoerings fan Tsjil Reacts!\nTsjille yn Minecraft\nAlle wiken Tsjilt Hieke yn Minecraft. Mei twa folgers bouwt hja oan de prachtige Tsjilwrâld yn dizze populêre game. Om’t in soad bern dit jier net op fakânsje nei it bûtenlân kinne,...\nAlle útstjoerings fan Tsjille yn Minecraft\nLit dyn eigen TikToks ranke troch Raynaud! Kinst foar dyn fideo’s ien oant en mei fiif flaggen fertsjinje.\nAlle útstjoerings fan TsjilRaynking\nAlle útstjoerings fan WitWat\nCopyright 2022 | www.omropfryslan.nl


Etihad Airways yntroduseart TravelPass\nThús » Lêste nijs artikels » Parseberjochten » Etihad Airways yntroduseart TravelPass\nAirlines • Fleanfjild • Breaking International News • Breaking Reisnijs • Saaklike reizen • Investments • Nijs • Parseberjochten • Technology • Toerisme • Transport • Travel Wire Nijs • Ferskate nijs\nEtihad Airways hat in partnerskip oankundige mei de Noarske technologyûntwikkelder Braathens IT, om TravelPass te ûntwikkeljen, in ynnovative reisoplossing dy't earst rjochte is op bedriuws- en faak reizgers dy't letter dit jier lansearje.\nDe nije TravelPass-technology biedt in abonnemint basearre reisoplossing, wêrtroch Etihad har faak gasten folsleine fleksibiliteit en gemak biedt mei har reguliere en weromkommend reisarrangeminten. Klanten kinne in TravelPass keapje foar in set oantal reizen of in bepaalde reisperioade ynstee fan fleanen ien foar ien te keapjen.\nReizen op abonnemint is goed nijs foar de loftfeartindustry, om't it klanten de kar biedt tusken prepaid reizen en opsjes foar beteljen as fleanen, foldogge oan de easken fan fleksibiliteit, gemak fan reservearjen en kosten-effisjint reisbehear.\nRobin Kamark, kommersjeel offisier, Etihad Aviation Group, sei: “De ynnovative TravelPass-technology biedt in revolúsjonêre boekingsûnderfining foar bedriuws- en faakkliïnten dy't ek wurde ynskreaun yn ús priiswinnende Etihad Guest frequent flyer-programma. Troch it reisproses te ferienfâldigjen nei mar in pear mûsklikken, hawwe ús gasten in soepele transaksje fia in platfoarm dat al jo details op ien plak bewarret, jo de fleksibiliteit jout om wizigingen oan te meitsjen yn jo boekingen sûnder fergoedingen en jo de kar jout om letter te beteljen. Wy witte dat ús bedriuwskliïnten tiidearm binne en leauwe dat dizze ynnovative oanfolling op ús digitale oanbod de reisreis foar abonnees sil ferbetterje. ”\nDe Etihad TravelPass sil te krijen wêze foar boeking op 'e Etihad-webside op in buroblêd as mobyl, en biedt klanten in ferbettere digitale ûnderfining dy't tiid besparret troch repetitive taken te belûken by it behearen fan elke boeking, wat liedt ta ferbettere klanttefredenheid.\nSvein Therkelsen, Chief Executive Officer, Braathens IT, sei: “Etihad sil ferfine digitale personalisaasje heul nimme, alles fan maklik gebrûk oant maatwurk. Se binne in ynnovative spiler en se sille trochgean yn dy rjochting om de digitale ûnderfining fan har klanten te ferbetterjen mei TravelPass. ”\nIt platfoarm is in logyske útwreiding fan de digitale strategy fan Etihad dy't it boekingsproses foar frequent flyers opnij ynrjochtet, ferbettert har ûnderfining en loyaliteit.


Reserve - Krúspunt\nOp it stuit dat ik dizze meditaasje skriuw, leit alles noch ûnder de snie. Dat hiene wy in skoft net meimakke, en dat wie te merken. De treinen en bussen wiene der lang net op klear (de deis dat al dy snie kaam haw ik ûnfrijwillich yn Ljouwert oernachtsje moatten), en it reinde ôfsizzings fan konserten, tsjerketsjinsten en neam it allegear mar op. Us eigen koar koe spitigernôch de reis nei Burchwert ek net meitsje, en wy sieten dêr mei 12 grutten en 5 bern ûnder de krystbeam, sûnder oargelist. De trochsetters dy’t hjir de feestlike advintstsjinst al mooglik makken, hawwe wol hulde fertsjinne!\nMar yn it algemien bliuwt de konklúzje, dat wy op soks net klear binne. It hat in heale wike hast net mooglik west om Lollum mei de auto yn of út te kommen. (Dat wurdt noch wat, as wy mei de nije gemeente noch fierder oan it fuottenein komme te lizzen …) Dat betsjut, dat jo gjin boadskippen krije, gjin dingen yn ’e hûs helje kinne, in hieleboel kontakten misse. Jo wurde weromsmiten op josels, en wat jo noch yn ’e hûs hawwe. Oftewol: op jo reserves.\nMen leart dan wer in hiele nije kant fan ’e minsken kennen: hoe’t de minsken dogge, as harren reserves oansprutsen wurde. Reserve is eins alles dêr’t jo sûnder kinne, mar dat jo dochs mar fêst keapje of bewarje of net fuortgoaie – foar it gefal dat. Reserves binne it jild, it iten, it ark dat jo net brûke – foar it gefal dat jo it in kear al brûke moatte. No kaam dy tiid, en hoe is it dan? Guon minsken sette alles op alles, om de reserves mar net brûke te hoegen. Dan mar leaver de tocht nei Boalsert ûndernimme – oars dan reitsje wy ús reserves kwyt. En as it dan dochs net oars kin, kin dat in bedriigjend gefoel jaan. Us reserves wurde oansprutsen – wat dogge wy as se echt op binne? Reserves jouwe in gefoel fan wissichheid: salang’t se der binne, hawwe jo in stikje wissichheid yn ’e hûs (of op ’e bank, of yn ’e skuorre). Mar as jo se oansprekke (of se ferdampe), ferdwynt dy wissichheid. Wat dan?\nDe kâns is grut, dat wy aansen, sagau’t de kâns der is, ús reserves wer oanfolje. It is no ien kear ferstannich om wat yn ’e hûs te hawwen foar it gefal dat. Mar it is meskien goed om dêr in kear by nei te tinken: al ús reserves meiinoar hâlde yn oare parten fan ’e wrâld de earmoed yn stân. Wy hoege gjin hap minder te iten en gjin sint minder te fertsjinjen om oare minsken it ferskil fiele te litten tusken te min en genôch. As wy allinnich ús reserves al priisjouwe, of troch de helt dogge, sjocht it der yn ’e wrâld hiel oars út. Dogge wy dat? Doare wy dat?\nJust sokke dagen sjogge wy, hoe fêst oft in minske oan syn reserves sitte kin. En dat dat dus ek syn negative kanten hat. Net allinnich foar de minsken om ús hinne. Ek foar ússels. Jezus lit ús net om ’e nocht bidde: “Jou ús hjoed ús deistich brea.” Dêrmei bedoelt Er: alle dagen bidde om it brea foar ien dei. Gjin reserve foar moarn! Mar moarn wer op ’en nij: brea foar ien dei. En sa in libben lang.\nAs wy sa libje soene, wie dat net allinnich in goed ding foar de wrâld om ús hinne, mar ek foar ús leauwen. Want reserves jouwe wissichheid, en wissichheid is it tsjinoerstelde fan betrouwen. En betrouwen, dat is it plantsje dat it leauwen groeiende en bloeiende hâlde moat. Betrouwen is witte, dat jo it eigen libben en de eigen takomst net yn ’e hân hawwe – en dat sa litte. Net witte wat de dei fan moarn jo bringt – en dochs net bang wêze. Omdat de himelske Heit, dy’t hjoed foar ús soarget, ús moarn wier net ferjitte sil.\nIen kear komt de dei, dat wy troch al ús reserves hinne wêze sille. Dat ús lichem en ús krêften skjin op wêze sille, en dat jild noch iten noch kennis noch ark of besit ús ien meter fierder bringe. Dat der neat is tusken ús en it neat, it net-bestean, de donkere, swarte dea. Dan sille wy it net fan reserves hawwe moatte, mar fan betrouwen. Net fan wissichheid, mar fan leauwen. Dat kinne wy net opbouwe en op foarried lizze. Leauwe is krekt as leafde: jo kinne it net bewarje. Jo moatte der alle dagen op ’en nij foar kieze. En jo kinne it oefenje. Meskien is dizze winter in goede gelegenheid om dat wer te beseffen.\nLiuwe H. Westra (jannewaris 2010)meditaasje\nLiuwe H. Westra (54) winter (1)


Alles wat jo nedich hawwe oer Anavar (Oxandrolone) foar Bodybuilding\nWat is Anavar (Oxandrolone)? Oxandrolone (53-39-4), ferkocht ûnder de merknammen Oxandrin en Anavar, ûnder oaren, is in syndroam en anabole steroide (AAS) medikaasje dy't brûkt wurdt om help fan gewicht te krijen yn ferskate sitewaasjes, om help te fersoargjen fan eau katabolism feroarsake troch lange termyn kortikoosteroïde-terapy, stipe fan herstel fan hurde brânstoffen, behanneling fan pine-pine yn ferbân mei Osteoporose, te helpen yn 'e ûntwikkeling.\nTrenbolone Enanthate vs Trenbolone Acetate (Hokker man wint?)\nNovimber 17, 2018\nWat is Trenbolone enanthate? En hoe't it wurket? Trenbolone enanthate (10161-35-8) en Trenbolone-acetat (10161-34-9) binne twa fan 'e meast brûkte anaboleary-anrogene steroide. De Trenbolone Enanthate vs Trenbolone Acetate resultaten binne hast itselde. It ferskil komt mei de tiid dy't elk nimt ta frijlitting fan de aktive Trenbolone basis. Hoewol fersteane se lykwols wat, lykas Trenbolone Enanthate en ...\nMasteron Propionate of Masteron Enanthate? Hokfoar man is better foar jo?\nWat is Masteron Propionate (Drostanolone Propionate)? Masteron Propionate (521-12-0) en Masteron Enanthate (472-61-1) binne farianten fan Masteron mei in lyts ferskil. Se binne beide ynjeksje en binne mienskiplik ûnder lichemsbouwers. It wichtichste ferskil tusken de twa is de dosagebehear en har heale libben. Masteron Propionate dosing is lytser, mar elke dei is jûn sûnt it drug is snel en skodt th ...


Wykoersjoch koroanasifers Fryslân 2 oant en mei 9 april 2021 | It Nijs\nWykoersjoch koroanasifers Fryslân 2 oant en mei 9 april 2021\nOfrûne wike sakke it tal nije besmettingen mei 7 persint: fan 1650 nei 1529. Dat wie foaral yn ferpleech- en fersoargingshuzen en yn de thússoarch. Dêr binne noch mar in stik of wat klusters. Yn de sikehuzen wiene wol mear besmettingen: 75. Dat wie 14 mear as in wike earder. It tal minsken mei koroana dat dêr opnommen wurdt bliuwt heech. Yn it ûnderwiis sakke it tal besmettingen mei 20 persint. Under 18- oant 30-jierrigen naam it ek ôf, mar ûnder sechstigers gie it bot omheech. Salang’t de koroanagoarre hjir omtysket binne 34.536 ynwenners fan Fryslân posityf test.\nYn de ôfrûne wike binne fjouwer stjergefallen bekend wurden (tsjin sân yn de wike dêrfoar) en 17 moasten nei it sikehûs (tsjin 18 yn de wike dêrfoar).\nDe gemeentlike sifers (tusken heakjes foarige wike):\nSúdwest-Fryslân 337 (313), Ljouwert 233 (247), De Fryske Marren 144 (156), Waadhoeke 126 (112), Noardeast-Fryslân 119 (155), Smellingerlân 107 (129), It Hearrenfean 94 (97), Achtkarspelen 63 (56), Eaststellingwerf 60 (92), Tytsjerksteradiel 55 (90), Weststellingwerf 54 (64), Opsterlân 43 (46), Dantumadiel 37 (56), Harns 31 (30), Skylge 13 (5), It Amelând 11 (1), Flylân 2 (0) en Skiermûntseach 0 (1).\nTemawebside FSP oer gefolgen koroanakrisis foar Fryslân Koroanabesmettingen Dokkum ek bûtendoar Wurklist Fiedsel en Sûnens 2021 Wykoersjoch GGD Fryslân 1 o/m 7 jannewaris 2021 Biotrack kriget 25.000 euro foar it fierder ûntwikkeljen fan koroanatest Faksinaasje Waadeilannen begjint op It Amelân Wykoersjoch koroanasifers Fryslân 19 o/m 25 febrewaris


Nij krisissintrum yn Ljouwert | Omrop Fryslân (advertinsje)\nNij krisissintrum yn Ljouwert 14 apr 2006 - 15:19\nDer komt yn Ljouwert in nij krisissintrum foar dak- en thúsleazen. Dat is it plan fan helporganisaasje Limor. It is noch net dúdlik wêr't dit sintrum yn de stêd komt. It is de bedoeling dat minsken der net allinnich holpen wurde, mar dat se der ek wenje kinne. Dat kin net yn it hoeddeiske krisissintrum. Dêr binne ferline jier 100 minsken holpen dy't ûntspoard binne yn de maatskippij en it sels net mear rêde kinne.\nKorreksje meldeTrefwurden: argyfLês foarView the discussion thread.Diel dit berjocht op: 14-0420 oanmeldingen Fryske pleats 14-04Gjin UMTS-mêsten yn B'him Besjoch ek...


Liemburg docht net mei oan aksje | Omrop Fryslân (advertinsje)\nLiemburg docht net mei oan aksje 05 jan 2005 - 08:52\nBoargemaster Liemburg fan Littenseradiel docht net mei oan de aksje op it Provinsjehûs foar de slachtoffers fan Azië. Kommende tongersdei sille pommeranten bedriuwen en ynstellings belje om jild te freegjen foar giro 555.\nLiemburg warskôget foar in 'aktuele overkill'. Ek wol se de ûndernimmers yn har gemeente net ûnder druk sette. Boppedat binne der genôch oare rampen dêr't nimmen foar yn de bûse taast.\nKorreksje meldeTrefwurden: argyfLês foarView the discussion thread.Diel dit berjocht op: 05-01Dokterswacht moat besunigje 05-01Spits op proef by Cambuur Besjoch ek...


Gjin strengere easken sporthal | Omrop Fryslân Skip to main content\nGjin strengere easken sporthal 15 mrt 2010 - 16:09\n0 reaksjes It ûngelok yn de Ljouwerter Sporhal Kealledykje is foar ferhierder BV Sport gjin reden om strengere easken te stellen. Dat seit direkteur Smaal fan BV Sport. Neffens him is de sportferiening dy't de hal hiert sels ferantwurdlik foar wat dêr bart. By in ûngelok mei in ljochtynstallaasje dy't omfoel rekken snein twa minsken slim ferwûne. In 4-jierrich famke en in 24-jierrige liedster fan de Gymnastykferiening Ljouwert.\nKorreksje meldeLês foarTrefwurden: argyfView the discussion thread.Diel dit berjocht op: 15-03Guus Meeuwis by Omrop 15-03Bedriuw ljochtmêst skrokken Besjoch ek...


"Gau beslút oer Hearrenfean" | Omrop Fryslân Skip to main content\n"Gau beslút oer Hearrenfean" 22 nov 2013 - 16:37\n0 reaksjes Erik ten Voorde - Foto: Omrop Fryslân, Dirk Jan Haarsma\nOfrûne moandei woe Hearrenfean it nije bestjoer al presintearje, mar dat waard tsjinhâlden troch de ûndernimmingsried. Sy woene mear betinktiid om ta in advys te kommen. Yn de ûndernimmingsried sitte op dit stuit trije minsken. Sy litte harren bystean troch in advysgroep. Dêryn sitte minsken fan alle ôfdielings binnen SC Hearrenfean. Ynterim-direkteur Gaston Sporre sei tongersdei yn it tillevyzjeprogramma Bynt op Omrop Fryslân dat hy gjin foarstanner is fan in 'one-tier board'. Sporre is in foarstanner fan in direksje dy't bestiet út trije fulltimers.\nKorreksje meldeLês foarTrefwurden: fuotbalSC HearrenfeanView the discussion thread.Diel dit berjocht op: 22-11'Net mear publyk KNSB-plannen' 22-11Earste Fryske 'sjampanje' Besjoch ek...


Boskberch - Wikipedy\n(Trochwiisd fan Bosberch)\nDe Boskberch is in hichte fan 26,6 meter yn de gemeente Eaststellingwerf, súdlik fan Appelskea yn it Nasjonaal Park Drintsk-Fryske Wâld.\nSicht fan de Boskberch nei it noardeasten ta.\nDe Boskberch, mei âlde útkyktoer, út it suden wei.\nIepenloftteater op de Boskberch.\nYn âlde folksferhalen waard al ferteld dat der ûnder de Boskberch in âlde ikebeam waakse soe. De berch om de ikebeam hinne soe alsa in grut stodún wêze sa't dy der yn it Nasjonaal Park Drintsk-Fryske Wâld wol mear binne. Yn 2016 waard it bewiis levere dat it âlde folksferhaal wier wie.\nYn 2016 waard it bewiis levere foar it bestean fan in ikebeam ûnder de Boskberch. De iik moat ferantwurdlik west hawwe foar it ûntstean fan de Boskberch. De iik kearde it stosân wêrtroch't der in dún om de beam hinne ûntstie. Ut de berch wei stekke trije tûken omheech dy't mei de dik 300 jier âlde ikebeam ferbûn binne. Dy tûken binne tusken de 7 en 10 meter lang.\nFan 1907 oant en mei 2016 stie der in 17 meter hege útsjochtoer op 'e Boskberch. De âlde toer wie der om brânen te sinjalearjen yn 'e bosken, mar dy funksje is ferlern gien doe't de bosken deromhinne te heech waarden. Yn 2016 waard der in nije toer boud op de Boskberch. De nije toer is 35 meter heech. De nije útsjochtoer is mei sa'n 60 meter boppe seenivo it heechste punt fan de gemeente Eaststellingwerf en de Boskberch sels is mei syn 27 meter hichte it heechste natuerlike punt fan de fêstewâl fan de provinsje Fryslân. Yn de nije útsjochtoer sit sawol in trep as in lift dy't besikers nei it panoramadek ta bringt.\nOp de Boskberch is in iepenloftteater. De renovaasje fan it teater begûn yn 2003 en it waard op 1 july 2010 wer iepene. Yn de fyftiger oant en mei de santiger jierren hie it iepenloftteater gauris grutte artysten/iepenloftspullen. It nije iepenloftteater hat mear as 500 sitplakken.\nFoto's fan de Boskberch en neiste omkriten\n↑ Omrop Fryslân (8 maart 2016): Nije útsjochtoer Appelskea ferpleatst fanwege iuwenâlde iik (sjoen op 30 augustus 2016)\n↑ Ljouwerter Krante (29 febrewaris 2016): Eeuwenoude eik in de Bosberg verstopt (sjoen op 30 augustus 2016)\n↑ Algemeen Dagblad (3 maart 2016): Ontdekking ondergrondse eik Appelscha bewijst legende (sjoen op 30 augustus 2016)\n↑ Gemeente Eaststellingwerf: Uitkijktoren Bosberg Appelscha (sjoen op 30 augustus 2016)\n↑ Omrop Fryslân (8 maart 2016): Nije útkyktoer Appelskea is hast klear (sjoen op 30 augustus 2016)\nOpfrege fan "https://fy.wikipedia.org/w/index.php?title=Boskberch&oldid=996921"\nLêst bewurke op 12 jun 2020 om 20.34\nDizze side is it lêst bewurke op 12 jun 2020 om 20.34.


Drokte by fûgelopfangsintra | Omrop Fryslân (advertinsje)\nDrokte by fûgelopfangsintra 30 apr 2014 - 15:19\n0 reaksjes Nederlands Drokte by fûgelopfangsintra\nRoyale skinking foar de Fûgelhelling\nBareld Numan, fan de Fûgelhelling Fryske fûgelopfangsintra ha it drok. No't de maitiid folle betider ynset is, wurde by de Fûgelpits yn Moddergat en de Fûgelhelling yn Oerterp in opfallend soad jonge bisten binnenbrocht. Yn Oerterp binne seis jonge boskûlen dy't út it nêst fallen wienen. In wike lyn is ek in jong reekealtsje by de opfang brocht.\nYn de ôfrûne hjerst en winter wie it hiel rêstich by de Fûgelpits en de Fûgelhelling. Troch de mylde winter koenen de bisten genôch fretten fine en rekken se net ferswakt. By de Fûgelhelling wie sa'n 20 prosint minder binnenbrocht.\nKorreksje meldeLês foarTrefwurden: FûgelpitsOerterpModdergatfûgelopfangFûgelhellingView the discussion thread.Diel dit berjocht op: 30-04Tryater iepenet Oerol dit jier 30-04Tekoart oan wiskundeleararen Besjoch ek...\nSpilers iepenlofspul stean stil by fiskersramp Moddergat 22 sep 2016 - 22:49 In bysûndere betinking tongersdeitejûn yn Moddergat. Inkele tsientallen minsken kamen dêr nei it monumint op de seedyk om stil te stean by de... Opfang De Fûgelhelling kin oanrin fan fûgels net oan 17 sep 2016 - 12:54 In drok foarjier en in drokke simmer soargje foar problemen by fûgelopfang De Fûgelhelling yn Oerterp. Troch de grutte oanrin fan fûgels yn de... Kemkers: Earedifyzjeklups kinne sportfjilden smookfrij krije 16 sep 2016 - 23:06 As earedivyzjeklups gearwurkje, kinne de fuotbalfjilden smookfrij wurde. Dat sei âld-reedrydcoach Gerard Kemkers freedtejûn yn Oerterp by de... Brûnzen medalje foar Alyda Norbruis by Paralympyske Spelen 08 sep 2016 - 21:38 Baanhurdfytster Alyda Norbruis fan Oerterp hat brûns wûn op de 3.000 meter achterfolging by de Paralympyske Spelen yn Rio. Se wie yn de striid om... (advertinsje)


Nynke Heeg oer Moluksk teäterstik: "Noch safolle fragen en net ferwurke emoasjes" | Omrop Fryslân\nDe Fryske aktrise Nynke Heeg spilet de kommende wiken in haadrol yn it teäterstik Aan de Andere Kant. De foarstelling giet oer de Molukske mienskip, dy't yn de jierren fyftich nei Nederlân kaam.\nNynke Heeg yn Moluksk teäterstik\nHoe fielt it om je heitelân te ferlitten en tûzenen kilometers fierderop in nij bestean op te bouwen? Hoe dogge je dat dan? Fêsthâlde oan je eigen taal en kultuer of je oanpasse oan it nije heitelân? Teäterfoarstelling Aan De Andere Kant, dy't woansdeitejûn yn de Molukske tsjerke fan Appingedam yn premjêre gien is, giet oer dy wrakseling. It is it earste diel fan in trijelûk oer de Molukske mienskip. De oare twa dielen wurde yn 2019 opfierd.\nMolukske brulloft - Foto: Omrop Fryslân\nAkteurs Roger Goudsmit en Nynke Heeg spylje it Molukske echtpear Theus en Gabriela Melanesy, dat yn 1951 mei de boat de oertocht makket nei Nederlân. Sa'n 12.500 Molukkers, benammen KNIL-militêren mei harren famylje, makken dy reis ek echt yn dy tiid. Mei it idee om nei seis moannen wer werom te gean nei (it eardere) Nederlânsk-Ynje as it dêr feiliger foar de Molukkers wêze soe. It hjoeddeistige Yndonezië wie tusken 1819 en 1945/1949 ûnderdiel fan it Nederlânsk keninkryk. In soad Molukkers sieten yn it Koninklijk Nederlânds Indisch Leger (KNIL), fochten en wienen loyaal oan de Nederlânske kroan.\nOankaam yn Nederlân bedarje de Molukkers yn barakken yn eardere konsintraasjekampen, dêr't Joaden en - nei de Twadde Wrâldoarloch - NSB'ers sieten. Tsientallen Molukske húshâldens wennen tusken 1951 en 1964 yn barakken yn Nuis of Westerbork. Bern groeiden der op. Dêrnei waarden der spesjale wenwiken foar harren ynrjochte dêr't de Molukkers wenje koene.\nNynke Heeg, dy't sels Yndyske woartels hat, fynt it belangryk dat der mei dit stik omtinken jûn wurdt oan it ferhaal fan de Molukske mienskip. "Us mem is sels mei myn oma ek mei in boat nei Nederlân kaam. Dy skiednis is fansels net hielendal itselde as dy fan de Molukkers, mar ik fiel wol in soad herkenning, dat is ek in stikje dat by my heart. Je drage dy skiednis ek by je, dat sit earne yn je genen."\nFerslachjouwer Froukje Sijtsma prate mei aktrise Nynke Heeg\nDe foarstelling, dêr't ek in soad Maleisk yn praat wurdt, lit net allinnich fertriet, ûnwennigens en wrok sjen. Der is ek romte om te laitsjen en it publyk sjongt mei de moaie muzyk mei. De foarstelling rekket. Heeg tinkt dat dat komt om't de Molukske mienskip net in soad oer harren skiednis praat. "Der is safolle net ferteld, der is net oer praat. By ús thús waard der eins ek net oer praat. Dat is mei de Molukske mienskip ek sa. Der waard net praat, mar de tredde generaasje hat wol fragen. En der binne in protte net ferwurke emoasjes."\nRogier Goudsmit en Nynke Heeg spylje in Moluksk echtpear - Foto: Omrop Fryslân\nIt stik wurdt neist Appingedam ek noch ferskate kearen opfierd yn de Molukske tsjerken fan Hoogkerk en Bovensmilde. Fryslân stiet foarearst net op de teäteraginda. Mear ynformaasje is te finen op de webside fan Adak-Theater.\nOmrop Fryslân prate ek mei twa Molukske Friezen en gie mei harren nei de foarstelling Aan De Andere Kant. Letter dizze wike ferskynt in reportaazje oer harren ferhaal.\nNynke Heeg Teater Molukkers